open-index/open-wikipedia-markdown huggingface dataset:
മൗണ്ട് വിൽസൺ ഒബ്സർവേറ്ററി

യു.എസിലെ കാലിഫോർണിയയിൽ ലോസ് ആഞ്ചെലെസ് കൗണ്ടിയിൽ സ്ഥിതി ചെയ്യുന്ന ഒരു വാനനിലയമാണ് **മൗണ്ട് വിൽസൺ ഒബ്സർവേറ്ററി**. ലോസ് ഏഞ്ചൽസിന്റെ വടക്കുകിഴക്കായി, പസഡെനയ്ക്കടുത്തുള്ള സാൻ ഗബ്രിയേൽ പർവതനിരകളിലെ 1,740 മീറ്റർ (5,710 അടി) കൊടുമുടിയായ മൗണ്ട് വിൽസണിലാണ് MWO സ്ഥിതി ചെയ്യുന്നത്.  ഈ വാന നിരീക്ഷണാലയത്തിൽ 1917-ൽ പൂർത്തിയായത് മുതൽ 1949 വരെയുള്ള കാലത്ത് ലോകത്തിലെ ഏറ്റവും വലിയ അപ്പേർച്ചർ ടെലിസ്കോപ്പ് ആയിരുന്ന 100-ഇഞ്ച് (2.5 മീറ്റർ) ഹുക്കർ ദൂരദർശിനി, 1908-ൽ പൂർത്തിയായപ്പോൾ ലോകത്തിലെ ഏറ്റവും വലിയ പ്രവർത്തന ദൂരദർശിനിയായിരുന്ന 60 ഇഞ്ച് ദൂരദർശിനി എന്നീ ചരിത്രപരമായി പ്രാധാന്യമുള്ള രണ്ട് ദൂരദർശിനികൾ അടങ്ങിയിരിക്കുന്നു.

## അവലംബം

വർഗ്ഗം:വാനനിരീക്ഷണകേന്ദ്രങ്ങൾ
നദീം - ശ്രാവൺ

ലഘുചിത്രം|നദീം - ശ്രാവൺ
**നദീം - ശ്രാവൺ** ബോളീവുഡിലെ പ്രശസ്തരായ ഇരട്ട സംഗീത സംവിധായകരാണ്. *നദീം സൈഫി*, *ശ്രാവൺ രാത്തോഡ്* എന്നതാണ് അവരുടെ പൂർണ്ണനാമം. വളരെയധികം ഹിറ്റ് ഗാനങ്ങൾക്ക് ജന്മം നൽകിയ അവർ ആഷിഖി(1990), സാജൻ (1991), ദീവാനാ (1992), ഹം ഹേ രാഹി പ്യാർകേ (1993), ദിൽവാലേ (1994), ബർസാത് (1995), അഗ്നിസാക്ഷി (1996), ജീത്ത് (1996), രാജ ഹിന്ദുസ്ഥാനി (1996), പർദേസ് (1997), സിർഫ് തും (1999), ദഡ്ഖൻ(2000), കസൂർ(2001), രാസ്(2002), അൻദാസ്(2003), തുംസാ ൻഹീം ദേഖാ (2004), ബേ വഫാ (2005) തുടങ്ങീ വളരെയേറെ ചലച്ചിത്രങ്ങൾക്ക് സംഗീതസംവിധാനം നിർവ്വഹിച്ചിട്ടുണ്ട്.2021ഏപ്രിൽ 22 ന് ശ്രാവൺ രാത്തോട് കോവിഡ്-19  ബാധിച്ച് മരണപ്പെട്ടു

## ചലച്ചിത്രങ്ങളുടെ പട്ടിക

## അവലംബം
#http://www.radioandmusic.com/content/editorial/news/aashiqui-song-tops-airtels-music-download-list-09
#http://www.bigoye.com/trade/Nadeem-Shravan-flooded-with-offers/261154
#http://www.screenindia.com/news/we-will-be-number-one-again/515379/ 
#http://www.nadeemshravan.net  Exclusive Fan Site
#http://www.microcan.net/nadeemshravan/interviews.html Interviews
#http://www.indiafm.com/news/2007/01/08/8598/index.html Nadeem - Shravan all set to return together
#http://www.rediff.com/news/2000/sep/14nandy.htm Gulshan Kumar Murder
#http://www.india-today.com/itoday/20000522/cinema.html  Nadeem Saifi's Interview on India Today
#http://www.indiafm.com/news/2005/10/31/6126/index.html
#http://www.indiaglitz.com/channels/hindi/article/37302.html 
#Shravan Rathod at the Internet Movie Database
#Nadeem Saifi at the Internet Movie Database

വർഗ്ഗം:ഹിന്ദി ചലച്ചിത്രസംഗീതസംവിധായകർ
വർഗ്ഗം:ജീവിച്ചിരിക്കുന്നവർ
ലൂവ്രേ

പാരീസ് നഗരത്തിലെ വിഖ്യാത കലാമ്യൂസിയം ആണ് **ലൂവ്ര് മ്യൂസിയം**. ഫ്രഞ്ച് രാജാക്കന്മാരുടെ മുൻ കൊട്ടാരം ആണിത്. ഭൂരിഭാഗവും ലൂയി പതിനാലാമൻ രാജാവിന്റെ വാഴ്ചക്കാലത്തു പണിചെയ്തു.ലോകത്തിലെ ഏറ്റവും വലുതും,കൂടുതൽ ആളുകൾ സന്ദർശിക്കുന്നതും ആയ മ്യുസിയമാണിത്.

## വിശ്വപ്രസിദ്ധ സ്യഷ്ടികൾ‍
റെംബ്രാന്റ്, റൂബെൻസ്, ടിഷ്യൻ‍, ലിയനാർഡോ ഡാ വിഞ്ചി തുടങ്ങിയവരുടെ കൃതികൾ ഇവിടത്തെ ശേഖരത്തിൽപെടുന്നു. ഡാവിൻചിയുടെ മോണാലിസ സൂക്ഷിച്ചിട്ടുള്ളത് ഈ മ്യൂസിയത്തിലാണ്. വിസിലേഴ്‌സ് മദർ എന്ന ചിത്രവും പ്രശസ്ത ഗ്രീക്കുപ്രതിമകളായ വീനസ് ദെ മിലോ, വിങ്ഡ് വിക്റ്ററി, ഒഫ് സാമോത്രേസ് എന്നിവയും ഇവിടെ കാണാം.

## വിഭാഗങ്ങൾ
പ്രാചീനം, പൗരസ്ത്യം, ഈജിപ്ഷ്യൻ, പെയിന്റിങ്, പ്രയുക്തകല, ശില്പകല, രേഖാചിത്രണം എന്നീ ഏഴുവിഭാഗങ്ങൾ മ്യൂസിയത്തിനു്. ലിയനാഡോ ഡാവിഞ്ചിയുടെ പ്രശസ്തമായ "മോണാലിസ" ഈ മ്യുസിയത്തിലാണ് സൂക്ഷിച്ചിരികുന്നത്.

## അവലംബം


## പുറംകണ്ണികൾ

* 
*Digital Collection
*Louvre's 360x180 degree panorama virtual tour

വർഗ്ഗം:മ്യൂസിയങ്ങൾ
വർഗ്ഗം:പാരിസ്
രഞ്ജൻ മത്തായി

2011 ഓഗസ്റ്റ് 1 ന് ഇന്ത്യയുടെ വിദേശകാര്യ സെക്രട്ടറിയായി ചുമതലയേറ്റ മലയാളിയായ ഐ.എഫ്.എസ്.ഉദ്യോഗസ്ഥനാണ് **രഞ്ജൻ മത്തായി**. വിദേശകാര്യസെക്രട്ടറിയായിരുന്ന നിരുപമ റാവു വിരമിച്ച ഒഴിവിലേക്കാണ്  രഞ്ജൻ മത്തായി നിയമിതനായത്. ശിവശങ്കർ മേനോനും നിരുപമറാവുവിനും പിന്നാലെ തുടർച്ചയായി മൂന്നാം തവണയാണ് ഈ പദവിയിലേക്ക് മലയാളിയെ തിരഞ്ഞെടുക്കുന്നത്. വിദേശകാര്യ സെക്രട്ടറി പദവിയിലെത്തുന്ന ഏഴാമത്തെ മലയാളിയാണ് ഈ തിരുവല്ല സ്വദേശി. ജൂലൈ 31, 2013 ന് അദ്ദേഹം പദവിയിൽ നിന്നും വിരമിച്ചു.

## ജീവിതരേഖ
'പുണെ നാഷണൽ ഡിഫൻസ് അക്കാദമി'യിൽ പ്രൊഫസറായിരുന്ന മാവേലിക്കര പീടികയിൽ തോമസ് മത്തായിയുടെ മകനാണ്. അമ്മ സാറ പുതുപ്പള്ളി സ്വദേശിയാണ്. 

പൂനെ യൂനിവേഴ്സിറ്റിയിൽ നിന്നു രാഷ്ട്രതന്ത്രത്തിൽ ബിരുദാനന്തര ബിരുദം നേടിയശേഷം വിദേശകാര്യ സർവീസിലെത്തിയ അദ്ദേഹം വിയന്ന, കൊളംബോ, വാഷിങ്ടൺ, ടെഹ്റാൻ, ബ്രസൽസ് എന്നിവിടങ്ങളിലെ എംബസികളിൽ പ്രവർത്തിച്ചിട്ടുണ്ട് .1995- 98 കാലത്ത് വിദേശകാര്യ മന്ത്രാലയത്തിൽ ബംഗ്ലാദേശ്, ശ്രീലങ്ക, മ്യാൻമർ, മാലിദ്വീപ്, എന്നീ രാജ്യങ്ങളുടെ ചുമതലയുള്ള ജോയിൻറ് സെക്രട്ടറിയായിരുന്നു. പിന്നീട് ഇസ്രയേൽ, ഖത്തർ, യു.കെ., ഫ്രാൻസ് എന്നിവിടങ്ങളിൽ ഇന്ത്യൻ സ്ഥാനപതിയായി സേവനം അനുഷ്ഠിച്ചിട്ടുണ്ട് .

ഫ്രാൻസിൽ അംബാസിഡറാകുന്നതിന് മുമ്പ് ലണ്ടനിൽ അസി.ഹൈക്കമ്മീഷണറായും ഇസ്രായേൽ അംബാസിഡറായും പ്രവർത്തിച്ചു. 
## അവലംബം


വർഗ്ഗം:ഇന്ത്യയുടെ വിദേശകാര്യ സെക്രട്ടറിമാർ
പവിത്രേശ്വരം മലനട ക്ഷേത്രം

ശകുനിദേവ പ്രതിഷ്ഠയുള്ള കേരളത്തിലെ ഏക ക്ഷേത്രമാണ് കൊല്ലം ജില്ലയിൽ സ്ഥിതി ചെയ്യുന്ന പവിത്രേശ്വരം മലനട ക്ഷേത്രം. മകരമാസത്തിലാണ് ഇവിടുത്തെ ഉത്സവം.വർ‍ണാഭമായ കെട്ട് കാഴ്ചയാണ് ഇവിടുത്തെ ഉത്സവത്തിൻറ പ്രത്യകത.

## ഉള്ളടക്കം
### ആട്ടവിശേഷങ്ങളും പൂജകളും
​​എല്ലാ വർഷവും മകരം 28ന് ആണ് ഇവിടുത്തെ ഉച്ചാര മഹോത്സവം. ഇവിടെ നേർച്ചയായി ദേവന് അർപ്പിക്കുന്നത് കള്ള്, മദ്യം, ചക്കര, തീവെട്ടി, പട്ട്, മുറുക്കാൻ ​എന്നിവയാണ്.

### എത്തിച്ചേരാൻ
ട്രയിൻ മാർഗ്ഗം കൊല്ലത്ത് നിന്നും പുനലൂർ ചെങ്കോട്ട ട്രയിനിൽ കുണ്ടറ സ്റ്റേഷനിൽ ഇറങ്ങി അവിടെ നിന്നും ചീരങ്കാവ് -പുത്തൂർ ബസ്സിൽ പവിത്രേശ്വരത്ത് ഇറങ്ങി അവിടെ നിന്നും 500 മീറ്റർ നടന്നാൽ ക്ഷേത്രത്തിൽ എത്തിച്ചേരാം
ബസ്സ് മാർഗ്ഗം കൊല്ലത്ത് നിന്നും പുനലൂർ ബസ്സിൽ കയറി ചീരങ്കാവിൽ ഇറങ്ങുക അവിടെ നിന്നും പുത്തൂർ ബസ്സിൽ പവിത്രേശ്വരത്ത്  ഇറങ്ങുക ; കൊട്ടാരക്കരയിൽ നിന്നും വരുന്നവർ  പുത്തൂർ-കരുനാഗപ്പള്ളി ബസ്സിൽ കയറി പുത്തൂരിൽ ഇറങ്ങുക അവിടെ നിന്നും പവിത്രേശ്വരത്ത് ഇറങ്ങി 500 മീറ്റർ നടന്നാൽ ക്ഷേത്രത്തിൽ എത്തിച്ചേരാം.

## അവലംബം

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
ഇന്ത്യൻ വിദേശകാര്യ സെക്രട്ടറി

ഇന്ത്യയുടെ വിദേശകാര്യ മന്ത്രാലയത്തിലെ ഉയർന്ന നയതന്ത്രപദവിയാണ് **ഇന്ത്യൻ വിദേശകാര്യ സെക്രട്ടറി**. ഇന്ത്യൻ വിദേശകാര്യ സർവീസ് ഉദ്യോഗസ്ഥന്മാരിൽ ഉയർന്ന പ്രവർത്തിപരിചയം ഉള്ളവരെയാണ് ഇന്ത്യൻ വിദേശകാര്യ സെക്രട്ടറിയായി നിയമിക്കുക. കെ.പി.എസ്. മേനോൻ ആണ് ഇന്ത്യയുടെ ആദ്യത്തെ വിദേശകാര്യ സെക്രട്ടറി.

## ഇന്ത്യൻ വിദേശകാര്യ സെക്രട്ടറിമാരുടെ പട്ടിക

## അവലംബം

* Indian Foreign Secretaries Listing

## പുറത്തേക്കുള്ള കണ്ണികൾ
* Ministry of External Affairs, Official website
* Indian Foreign Secretary Ranjan Mathai Takes Charge
സി.പി.എം. ഗവൺമെൻറ് ഹയർ സെക്കന്ററി സ്കൂൾ, പീരുമേട്

ഹൈറേഞ്ചിലെ പുരാതന ഹയർ സെക്കൻററി സ്ക്കൂളാണ് ചിദംബരംപിള്ള മെമ്മോറിയൽ ഗവ. ഹയർസെക്കൻററി സ്ക്കൂൾ  നിർദ്ധനരായ തോട്ടം തൊഴിലാളികൾക്ക് തങ്ങളുടെ കുട്ടികളെ മറ്റു സ്ഥലങ്ങളിലയച്ചു പഠിപ്പിക്കുവാൻ സാധിക്കാത്ത സാഹചര്യത്തിൽ അവരുട മക്കളുടെ വിദ്യാഭ്യാസ ആവശ്യങ്ങൾ നിറവേറ്റുന്നതിനായി പീരുമേട്ടിലെ ചിദംബരം എസ്റ്റേറ്റ് ഉടമ ശ്രീമാൻ ചിദംബരംപിള്ള 1936 ൽ ഒരു പ്രാഥമിക വിദ്യാലയമായി ആരംഭിച്ച വിദ്യാലയമാണ് ഇന്ന് ഹയർ സെക്കൻററി സ്ക്കൂളായി മാറിയിരിക്കുന്നത്. അധ്യാപകർക്കും അദ്ധ്യാപകേതര ജീവനക്കാർക്കും താമസിക്കുന്നതിനുള്ള ക്വാർട്ടേഴ്സുകളും സ്ക്കൂളിനോടനുബന്ധിച്ച് അദ്ദേഹം പണികഴിപ്പിച്ചിരുന്നു. പിന്നീട് കേവലം ഒരു രൂപ മാത്രം കൈപ്പറ്റിക്കൊണ്ട് അദ്ദേഹം സ്കൂളും ക്വാർട്ടേഴ്സുകളും സർക്കാരിനു കൈമാറുകയുണ്ടായി. 1956 ൽ ഈ വിദ്യാലയം ഹൈസ്ക്കൂളായി ഉയർത്തപ്പെടുകയും 1997 ൽ ഹയർസെക്കൻററി ബാച്ചുകൾ അനുവദിക്കുകയും ചെയ്തു. യു.പി. സ്ക്കൂൾ, ഹൈസ്ക്കൂൾ, ഹയർ സെക്കൻററി വിഭാഗങ്ങളിലായി അനേകായിരങ്ങൾക്ക് അറിവിൻറേയും സംസ്ക്കാരത്തിൻറേയും പൊൻ വെളിച്ചം വിതറിക്കൊണ്ട് ഈ സരസ്വതി ക്ഷേത്രം അഭംഗുരം മുന്നോട്ട് നീങ്ങുന്നു. യു.പി. വിഭാഗങ്ങത്തിൽ 61 വിദ്യാർത്ഥികളും, ഹൈസ്ക്കൂൾ വിഭാഗത്തിൽ മലയാളം, തമിഴ് മാധ്യമങ്ങളിലായി 357 വിദ്യാർത്ഥികളും, ഹയർ സെക്കൻററിയിൽ സയൻസ്, കൊമേഴ്സ്, ഹ്യുമാനിറ്റീസ് വിഭാഗങ്ങളിൽ 305 വിദ്യാർത്ഥികളും ഇവിടെ അദ്ധ്യായനം നടത്തിവരുന്നു. മൂന്നു വിഭാഗങ്ങളിലായി അൻപതോളം അധ്യാപക, അധ്യാപകേതര ജീവനക്കാരും ഈ സ്ക്കൂള്ൻറെ പ്രകാശസ്രോതസ്സുകളായുണ്ട്.

വർഗ്ഗം:ഇടുക്കി ജില്ലയിലെ വിദ്യാലയങ്ങൾ
എ.യു.പി. സ്കൂൾ കൊട്ടക്കാനം

തളിപ്പറമ്പ് വടക്ക് ഉപജില്ലയിലെ കൊട്ടക്കാനം എ.യു.പി. സ്കൂൾ 1954 ൽ സ്ഥാപിതമായി. പരേതനായ പി.വി. ചാത്തുക്കുട്ടി നമ്പ്യാരായിരുന്നു സ്ഥാപക മാനേജർ. 1954 ഏപ്രിൽ 15നു കൊട്ടക്കാനം എലമെന്ററി സ്കൂൾ എന്ന വിദ്യാലയം ബാരിസ്റ്റർ വി.ആർ. നായനാരുടെ അദ്ധ്യക്ഷതയിൽ ചിറക്കൽ ടി. ബാലകൃഷ്ണൻ നായർ ഉദ്ഘാടനം ചെയ്തു. ഒന്നു മുതൽ മൂന്ന് വരെ ക്ളാസ്സുകളോടെ ആരംഭിച്ച സ്കൂൾ 1956-57 വർഷം അഞ്ചാം തരം വരെയുള്ള എൽ.പി. സ്കൂളായും 1959-60 വർഷം എട്ടാം തരെ വരെയുള്ള യു.പി. സ്കൂളായും ഉയർത്തപ്പെട്ടു. 1961-62 വർഷം സ്കൂൾ വിദ്യാഭ്യാസം 4+3+3 എന്ന രീതിയിലേക്ക് മാറ്റിയതോടെ എട്ടാം തരം നിർത്തലാക്കുകയും ഏഴാം തരം വരെയുള്ള യു.പി. സ്കൂളായി തുടർന്ന് വരികയും ചെയ്തു.
 
എൻ. കോരൻ മാസ്റ്റർ ആയിരുന്നു ആദ്യത്തെ പ്രധാനാദ്ധ്യാപകൻ. എം. അച്യുതൻ നമ്പ്യാർ പരേതനായ കെ. ഗോവിന്ദൻ നമ്പ്യാർ എന്നിവരായിരുന്നു സഹാദ്ധ്യാപകർ. 1976ൽ സ്കൂൾ മനേജ്മെന്റ് കൂവേരി എഡ്യുക്കേഷണൽ സൊസൈറ്റി ഏറ്റെടുത്തു. സൊസൈറ്റി സെക്രട്ടറിക്കാണ്‌ മാനേജറുടെ ചുമതല. കെ. നാരായണൻ നായർ (പ്രസിഡന്റ്), ടി. ജനാർദ്ദനൻ നായർ (സെക്രട്ടറി & മാനേജർ) എന്നിവരുടെ നേതൃത്വത്തിലായിരുന്നു ആദ്യ ഭരണ സമിതി. പി.പി. നാരായണൻ നമ്പ്യാർ, പി. ദാമോദരൻ, പി.വി. ദാമോദരൻ നമ്പ്യാർ എന്നിവർ വിവിധ കാലയളവിൽ മാനേജറുടെ ചുമതല വഹിച്ചിട്ടുണ്ട്. ടി.വി. പത്മനാഭൻ (പ്രസിഡന്റ്), സി.സി. നാരായണൻ മാസ്റ്റർ (സെക്രട്ടറി & മാനേജർ) ആയ ഭരണ സമിതിയാണ്‌ നിലവിലുള്ളത്.
 
എൻ. കോരൻ മാസ്റ്റർ, അച്യുതൻ നമ്പ്യാർ, എം.ഒ. ശ്രീധരൻ നമ്പ്യാർ, വി. ഗോവിന്ദൻ, ഇ.കെ. ഭവാനി എന്നിവർ പ്രധാനാധ്യാപകരായി പ്രവർത്തിച്ചു. 2005-06 വർഷം മുതൽ പി. ചന്ദ്രശേഖരനാണ്‌ പ്രധാനാധ്യാപകൻ. 2003-04 വർഷം മുതൽ പ്രീ പ്രൈമറി വിഭാഗവും, 2004-05 മുതൽ കമ്പ്യൂട്ടർ പഠന വിഭാഗവും സ്കൂളിൽ ആരംഭിച്ചിട്ടുണ്ട്.

## ചിത്രശാല

File:Kottakkanam_aup_school_panoramic_view.jpg|സ്കൂളിന്റെ ഒരു വിശാലദൃശ്യം

വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
അഡലെയ്‌ഡ്

[thumb|right|Adelaide in 1839, looking south-east from [North Terrace, Adelaide|North Terrace]]
ലഘുചിത്രം
ഓസ്ട്രേലിയയിലെ  ഒരു സംസ്ഥാനമായ ദക്ഷിണ ഓസ്ട്രേലിയയിലെ ഏറ്റവും വലിയ നഗരവും ഓസ്ട്രേലിയയിലെ അഞ്ചാമത്തെ ഏറ്റവും വലിയ നഗരവുമാണ് **അഡിലെയ്‌ഡ്** (**Adelaide** ) അഡിലെയ്‌ഡിലെ ജനസംഖ്യ 12.8 ഏകദേശം ലക്ഷത്തോളമാണ്. 

ഒരു തീരപ്രദേശനഗരമായ അഡിലെയ്‌ഡ് സെയ്ന്റ് വിൻസെന്റ് ഉൾക്കടലിന്റെ കിഴക്കൻ തീരത്തായി മൗണ്ട് ലോഫ്റ്റി കുന്നുകൾക്കും സെയ്ന്റ് വിൻസെന്റ് ഉൾക്കടലിനിടയിലുമായി അഡിലെയ്‌ഡ് സമതലത്തിൽ സ്ഥിതിചെയ്യുന്നു.

1836-ൽ സ്ഥാപിക്കപ്പെട്ട ഈ നഗരത്തിന് വില്ല്യം IV രാജാവിന്റെ പത്നിയായിരുന്ന അഡിലെയ്ഡ് രാജ്ഞിയുടെ ബഹുമാനാർത്ഥമാണ് അഡിലെയ്ഡ് എന്ന പേർ നൽകപ്പെട്ടത്.  നഗരസ്ഥാപകരിലൊരാളായ കേണൽ വില്ല്യം റൈറ്റ് ഈ നഗരം ഗൊർണ ആദിമനിവാസികൾ വസിച്ചിരുന്ന ടോറൻസ് നദിക്കരിയിലായി രൂപകൽപ്പന ചെയ്തു. ഗ്രിഡ് രൂപത്തിൽ അഡിലെയ്ഡ് പാർക്കുകൾ ചുറ്റപ്പെട്ട രീതിയിലാണ് അദ്ദേഹം ഈ നഗരം നിർമ്മിച്ചത്. 

## അവലംബം


വർഗ്ഗം:ഓസ്ട്രേലിയയിലെ നഗരങ്ങൾ
അന്തർവേദി

ഗംഗയ്ക്കും യമുനയ്ക്കും മധ്യേയുള്ള സ്ഥലമാണ് **അന്തർവേദി**. ബ്രഹ്മാവർത്തം എന്നും പേരുണ്ട്. ഹരിദ്വാർ മുതൽ പ്രയാഗ് വരെ വ്യാപിച്ചുകിടക്കുന്ന വിസ്തൃതമായ ഈ പ്രദേശം വൈദികകാലത്തിനും വളരെ മുൻപു മുതൽ യജ്ഞഭൂമിയായി ഉപയോഗിച്ചുപോന്നു. വൈദികകാലത്ത് പാഞ്ചാലം, വത്സം തുടങ്ങിയ രാജവംശങ്ങളുടെ ആസ്ഥാനമായിരുന്നു അന്തർവേദി. ഈ പ്രദേശം ഗുപ്ത സാമ്രാജ്യകാലത്ത് അംഗീകൃതമായ ഒരു ജില്ലയായിരുന്നു. സ്കന്ദഗുപ്തന്റെ കാലത്ത് ഇവിടത്തെ ഭരണകാര്യം നിർവഹിക്കുവാൻ ശർവനാഗൻ എന്ന ഉദ്യോഗസ്ഥനെ ചക്രവർത്തി നേരിട്ടു നിയോഗിച്ചതായി ചരിത്രരേഖകളുണ്ട്. അന്തർവേദി കേന്ദ്രമാക്കി ധാരാളം അശ്വമേധങ്ങൾ നടന്നതായി ചരിത്രം രേഖപ്പെടുത്തുന്നു. ഇവയിൽ സമുദ്രഗുപ്തന്റെ പ്രസിദ്ധമായ അശ്വമേധവും ഉൾപ്പെടുന്നു.

അന്തർവേദി എന്ന പദം *യജ്ഞശാലയുടെ ഉൾഭാഗം* എന്ന അർഥത്തിൽ പലേടത്തും പ്രയോഗിച്ചുകാണുന്നു (ഉദാ. ഭാരതമാല പാട്ട്, സഭാ. 42).
ജി.എൽ.പി. സ്കൂൾ കൂവേരി

കൂവേരിയിലെ പ്രസിദ്ധമായ ജന്മികുടുംബമായ പോത്തേര കല്ലൂർ വീട്ടിലെ കാരണവന്മാർ കുടുംബത്തിലുള്ള കുട്ടികളെ വിദ്യ അഭ്യസിപ്പിക്കുവാൻ 1906 ൽ സ്ഥാപിച്ച എഴുത്തു പള്ളിക്കൂടമാണ്‌ പിന്നീട് ഗവ: എൽ.പി.സ്കൂളായി മാറിയത്. കൂവേരി ശ്രീ സോമേശ്വരി ക്ഷേത്രത്തിനു താഴെയുള്ള ഒരു പറമ്പിലായിരുന്നു പള്ളിക്കൂടം ആരംഭിച്ചത്. പിന്നീട് സ്കൂൾ ഇന്നു സ്ഥിതിചെയ്യുന്ന ചക്കരക്കുന്ന് പറമ്പിലേക്ക് മാറ്റി. 1937 ൽ അഞ്ചാം ക്ളാസ്സ് വരെയുള്ള സ്കൂൾ ആയി ഉയരുകയും പിന്നീട് മലബാർ ഡിസ്ട്രിക്റ്റ് ബോർഡ് ഏറ്റെടുക്കുകയും ചെയ്തു. 1957 ൽ ഗവ: എൽ.പി. സ്കൂളായി മാറി. കല്ലൂർ കോമൻ മാസ്റ്റർ, കല്ലൂർ ശേഖരൻ മാസ്റ്റർ എന്നിവർ ഇവിടുത്തെ ആദ്യകാല അദ്ധ്യാപകരായിരുന്നു. തുടർന്ന് കെ. കുഞ്ഞനന്തൻ നമ്പ്യാർ, കെ. കൃഷ്ണൻ നമ്പ്യാർ, കെ. കുഞ്ഞിരാമൻ നമ്പ്യാർ എന്നിവർ അദ്ധ്യാപരായി സേവനമനുഷ്ഠിച്ചു.
 
1962 ലാണ്‌ സ്കൂളിന്റെ കെട്ടിടം ആദ്യമായി പുതുക്കിപണിതത്. ഡോ: പി.പി. ബാലൻ മാസ്റ്റർ ചപ്പാരപ്പടവ് ഗ്രാമപ്പഞ്ചായത്ത് പ്രസിഡന്റായിരിക്കെയാണ്‌ ഇവിടുത്തെ കുടിവെള്ള പ്രശ്നത്തിന്‌ പരിഹാരം കണ്ടുകൊണ്ട് വാട്ടർ അതോറിട്ടിയുടെ കുടിവെള്ള സൗകര്യം ഏർപ്പെടുത്തിയത്.

വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
അന്തർവേദശില

ഭൂവല്ക(crust)ത്തിന്റെ വിവിധതലങ്ങളിലുള്ള ആതിഥേയശില(host rock)കളിലേക്കു തിളച്ചുരുകിയ മാഗ്മ തള്ളിക്കയറി ഉറഞ്ഞു [പരൽ (രസതന്ത്രം)|ക്രിസ്റ്റലീകരിച്ചുണ്ടാകുന്ന]] ശിലകളാണ് **അന്തർവേദശില**. ഭൂവല്കത്തെ പിളർന്നു ബഹിർഗമിക്കുകയും പിന്നെ ഘനീഭവിക്കുകയും ചെയ്യുന്ന ലാവാശിലകളിൽനിന്നു വ്യത്യസ്തമാണിവ. അന്തർവേധശിലകളിൽ സ്ഫോടഗർത്തങ്ങൾ (vesicularity) കാണാറില്ല; സ്ഫടികവും ഇല്ല. സാവധാനം തണുക്കുന്നതിനാൽ ഇവയിലെ തരി(grain)കളിലുള്ള സെല്ലുകൾക്കു ക്രിസ്റ്റൽ ഘടനയിൽ അതതിന്റെ ശരിയായ സ്ഥാനത്ത് എത്തിച്ചേരുന്നതിന് അവസരം ലഭിക്കുന്നു. തന്മൂലം തരികളുടെ വലിപ്പം താരതമ്യേന കൂടിയിരിക്കും.

## ആകൃതി

അന്തർവേധശിലകളുടെ ആകൃതി ആതിഥേയശിലകളുടെ സംസ്തരണത്തേയും (bedding) പ്രസക്ത ഭൂഭാഗത്തിന്റെ ഘടനയേയും ആശ്രയിച്ചിരിക്കുന്നു. അന്തർവേധനത്തിന്റെ വിന്യാസരീതിയും ആതിഥേയശിലകളുടെ ഘടനാവിശേഷങ്ങളും തമ്മിലുള്ള പൊരുത്തവും അന്തർവേധശിലകളുടെ രൂപഘടനയിൽ ഗണ്യമായ സ്വാധീനം ചെലുത്തുന്നു. ആതിഥേയശിലകളുടെ സ്തരങ്ങൾക്കിടയിലേക്ക് നുഴഞ്ഞുകയറിയിട്ടുള്ളവയെ അനുസ്തരി എന്നും സ്തരിതശിലകളെ ഭേദിച്ചുകാണുന്നവയെ അനനുസ്തരി എന്നും പറയാം.

വലന(fold)ങ്ങൾ ഇല്ലാത്ത പ്രദേശങ്ങളിൽ കാണുന്ന അന്തർവേധശിലകളെ സിൽ (Sill), ലാക്കൊലിത്ത് (Lacolith), ലോപൊലിത്ത് (Lopolith), ഡൈക്ക് (Dike) എന്നിങ്ങനെ തരംതിരിച്ചിരിക്കുന്നു. വലനമേഖലകളിൽ വലനങ്ങളുടെ ശീർഷ(crest)ത്തിലും ട്രഫിലും (trough) കാണുന്ന അന്തർവേധശിലകളെ ഫാക്കോലിത്ത് (phacolith) എന്നു വിളിക്കുന്നു. ശക്തിമത്തായ സമ്മർദത്തിനു വിധേയങ്ങളായ വലനഭുജ(fold limb)ങ്ങളിൽ ഇവ കാണുന്നില്ല.

## ബാത്തോലിത്ത് ശില
(Batholith)

അന്തർവേധശിലകളിൽ പ്രമുഖം ബാത്തോലിത്ത് (Batholith) എന്നറിയപ്പെടുന്ന ഭീമാകാരശിലകളാണ്. ഇവയുടെ സവിശേഷത മറ്റ് അന്തർവേധശിലകളെപ്പോലെ ഇവയ്ക്ക് ഒരു അടിസ്ഥാന ആതിഥേയശില ഇല്ലെന്നതാണ്; പർവതനമേഖല(orogenic belt)കളിൽ വിവർത്തനികാക്ഷത്തിനു (tectonic axis) സമാന്തരമായിട്ടാണ് ഇവ കാണപ്പെടുന്നത്. ഇവയുടെ മുകൾഭാഗം ക്രമരഹിതമായ കുംഭകാ(dome)കൃതിയിലായിരിക്കും; കുത്തനെയുള്ള പാർശ്വങ്ങളാണുണ്ടാകുക; പദതലം 100 ച.കി.മീ.-ൽ കൂടുതലായിരിക്കും. സാധാരണയായി ഗ്രാനൈറ്റ്, ഗ്രാനോഡയറൈറ്റ് എന്നീ ശിലകൾ ഇവയിൽ അടങ്ങിക്കാണുന്നു. അല്പം വലിപ്പം കുറഞ്ഞു, ക്രമരഹിതമായ ബാത്തോലിത്തുകളെ സ്റ്റോക്ക് (Stock) എന്നും വൃത്താകാരമായ ബഹിർഭാഗമുള്ളവയെ ബോസ് (Boss) എന്നും പറയുന്നു.

## അവലംബം

## പുറംകണ്ണികൾ
*http://www.cliffsnotes.com/study_guide/Intrusive-Rock-Types.topicArticleId-9605,articleId-9472.html 
*http://www.talktalk.co.uk/reference/encyclopaedia/hutchinson/m0035328.html
*http://www.britannica.com/EBchecked/topic/292149/intrusive-rock
*http://www.google.co.in/search?q=intrusive+rocks&hl=en&client=firefox-a&hs=scC&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=25I2TrbPFcjxrQfvx8DLCw&ved=0CD8QsAQ&biw=1024&bih=574 Images for intrusive rocks
ഓട്ടോ ഹാൻ

thumb|ഓട്ടോ ഹാന്റെ കൈപ്പുസ്തകം 1938 - Deutsches Museum - Munichപ്രശസ്തനായ ഭൌതികശാസ്തജ്ഞനാണ് **ഓട്ടോ ഹാൻ**. 1879 മാർച്ച്‌ 8 ന് ജെർമനിയിലെ ഫ്രാങ്ക്ഫർട്ടിൽ ജനിച്ചു. മാർബർഗ്, മ്യുണിച്ച് എന്നിവിടങ്ങളിലായിരുന്നു ആദ്യകാല പഠനം. 1901-ൽ ഡോക്ടരറ്റ്‌ നേടിയശേഷം മാർബർഗിലെ കെമിക്കൽ ഇൻസ്റിറ്റ്യൂട്ടിൽ ജോലി നോക്കി. ഒന്നാം ലോകമഹായുദ്ധകാലത്ത്‌ രാസായുധ വിദഗ്ദ്ധനായി പ്രവർത്തിച്ചു.
ഒന്നാം ലോകമഹായുദ്ധകാലത്തിനുശേഷം റേഡിയോ ആക്ടിവതയുടെ സാധ്യതകളിലെക്കുള്ള പരീക്ഷണങ്ങളിലേക്ക് ഓട്ടോ ഹാൻ ഇറങ്ങിചെന്നു. 1938-ൽ യുറേനിയത്തിലേക്ക് ന്യുട്രോൻ തൊടുത്തുകൊണ്ട് ഓട്ടോ ഹാനും സ്ട്രാസ്മാനും നടത്തിയ പരീക്ഷണമാന് അണുകേന്ദ്ര വിഘടനം എന്ന പേരിൽ ശാസ്ത്രലോകത്താകമാനം ശ്രദ്ധനേടിയത്.
രണ്ടാംലോകമഹായുദ്ധ കാലത്ത്‌ ഓട്ടോഹാൻ അടക്കമുള്ള ശാസ്തജ്ഞരെ ബന്ദികളാക്കി ഇംഗ്ലണ്ടിലേക്ക് കൊണ്ട് പോയി.പിന്നീട് അവിടെവച്ച് അണുബോംബ്‌ ഉണ്ടാക്കാനുള്ള പ്രവർത്തനങ്ങളിൽ ഏർപ്പെടുത്തുകയും ചെയ്തു. 1944 -ൽ ഇദ്ദേഹത്തിന് രസതന്ത്രത്തിനുള്ള നോബൽ സമ്മാനം ലഭിച്ചു. 1968-ൽ ഓട്ടോഹാൻ അന്തരിച്ചു.

## അവലംബം

*

## പുറത്തേക്കുള്ള കണ്ണികൾ

*Annotated bibliography for Otto Hahn from the Alsos Digital Library for Nuclear Issues 
*Biography of Otto Hahn  
*[Biography of Otto Hahn](http://www.xlab-goettingen.de/pics/medien/1_1137405609/WalkerM(2003)b.pdf)  
*Biography
* 

വർഗ്ഗം:ജർമ്മൻ ഭൗതികശാസ്ത്രജ്ഞർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1879-ൽ ജനിച്ചവർ
ബെനദോത്തോ അന്തലാമി

ഇറ്റാലിയൻ പ്രതിമാശില്പിയായിരുന്നു **ബെനദോത്തോ അന്തലാമി**. പാർമാ ഭദ്രാസനദേവാലയത്തിന്റെ ഭിത്തിയിൽ 1178-ൽ നിർമിച്ച ഒരു റിലീഫ് ശില്പത്തിൽ ബെനദത്തോയുടെ പേര് എഴുതപ്പെട്ടിട്ടുള്ളതുകൊണ്ട് ആ ശില്പശൈലിയുമായി ബന്ധപ്പെട്ടാണ് ഇദ്ദേഹം ഇന്നും അറിയപ്പെടുന്നത്. 1196-ൽ ഇതേപട്ടണത്തിലുള്ള ജ്ഞാനസ്നാപന മന്ദിരത്തിലും ഇതുമാതിരി ശില്പങ്ങൾ ഇദ്ദേഹം നിർമിച്ചിട്ടുണ്ട്. ക്രിമോണ, ബോർഗോസാൻഡോണിയോ, ഫോർലി, മിലാൻ, വേഴ്സെലി എന്നിവിടങ്ങളിലും ഇദ്ദേഹത്തിന്റേതെന്നു കരുതപ്പെടുന്ന കലാശില്പങ്ങൾ സൂക്ഷിക്കപ്പെട്ടുവരുന്നു. ഈ ശില്പങ്ങളിൽ ചിലത് ഇദ്ദേഹത്തിന്റെ ശൈലി പിൻതുടർന്ന ശിഷ്യന്മാരുടേതാകാനും ഇടയുണ്ട്. എന്തായാലും ഇദ്ദേഹത്തിന്റെ ലളിതവും ഋജുവുമായ സമീപനം ഈ ശില്പങ്ങളിൽ വ്യക്തമായി പ്രകടിപ്പിക്കപ്പെട്ടിട്ടുണ്ട്.

## പുറംകണ്ണികൾ
*http://www.wga.hu/frames-e.html?/html/a/antelami/index.html
*http://www.allposters.com/-st/Benedetto-Antelami-Posters_c64106_.htm
*http://www.facebook.com/pages/Benedetto-Antelami/111501128878205
*http://www.google.co.in/search?q=Antelami,Benedetto&hl=en&client=firefox-a&hs=8hY&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=KKg2TrreDsPxrQeS1PHZCw&ved=0CCEQsAQ&biw=1024&bih=574 Images for Antelami,Benedetto
ഇഷദ്ഗോൾ

ശാസ്ത്രീയ നാമം Plantago ovata  എന്നും ഇംഗ്ലീഷിൽ Desert Indianwheat, Blond Psyllium, SPOGEL എന്നൊക്കെയും സംസ്കൃതത്തിൽ ഇഷദ്ഗൊല, ഈശ്വരഗോള എന്നും അറിയുന്നു. 
ഇന്ത്യയിൽ പഞ്ചാബ്, ഗുജറാത്ത്, സിന്ധ് എന്നിവിടങ്ങളിൽ കൃഷിചെയ്യുന്നു. ജന്മദേശം പേർഷ്യയാണെന്ന് കരുതുന്നു.

## രൂപവിവരണം
20 സെ. മീറ്റർ വരെ ഉയരത്തിൽ വളരുന്ന ഒരു ഏകവർഷി സസ്യമാണ്.

## രസാദി ഗുണങ്ങൾ
രസം  :  മധുരം

ഗുണം  :  സ്നിഗ്ധം, ഗുരു, പിൻശ്ചിലം

വീര്യം :  ശീതം

വിപാകം  :  മധുരം
## ഔഷധയോഗ്യമായ ഭാഗങ്ങൾ
വിത്ത്
## ഔഷധ ഗുണം
വിരേചനം ഉണ്ടാക്കുന്നു. മൂത്രളമാണ്.
## ചിത്രശാല
## അവലംബം
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട് 


വർഗ്ഗം:ഔഷധസസ്യങ്ങൾ
ജില്ല

**ജില്ല** എന്നത് ഭാരതത്തിലെ ഭരണപരമായ ഒരു പ്രദേശമാണ്. പേർഷ്യൻ ഭാഷയിലെ 'സില്ല' () എന്ന വാക്കാണ് ഉത്തരേന്ത്യൻ ഉച്ചാരണത്തിൽ 'ജില്ല' () ആയി മാറിയത്. മുഗൾ ഭരണകാലത്താണ് ഭാരതത്തിൽ *ജില്ല* എന്ന പേരിൽ ഭരണപരമായ പ്രദേശങ്ങൾ രൂപീകരിച്ചത്. ഇവയുടെ ഘടനയിലും എണ്ണത്തിലും ഭരണസംവിധാനത്തിലും പിന്നീടു ബ്രിട്ടീഷ് ഭരണത്തിലും, അതിനു ശേഷം സ്വതന്ത്ര ഭാരതത്തിലും മാറ്റങ്ങൾ സംഭവിച്ചു. ഇപ്പോൾ ഭാരതത്തിൽ ആകെ 640 ജില്ലകൾ ഉണ്ട്.

വർഗ്ഗം:ഭരണസം‌വിധാനങ്ങൾ
വർഗ്ഗം:ജില്ലകൾ
ആംഗ്യഭാഷ

കൈകൾ കൊണ്ടും മറ്റു ശരീരഭാഗങ്ങൾ കൊണ്ടും ആംഗ്യം കാണിച്ച് ആശയ വിനിമയം നടത്തുന്ന രീതിക്കായി അവലംബിക്കുന്ന ഭാഷയാണ് **ആംഗ്യഭാഷ (Gestures)**. ബധിരർക്കും ഊമകൾക്കും ഉള്ള  മുഖ്യ ആശയവിനിമയോപാധിയാണ് ഇത്. കാര്യങ്ങൾ പെട്ടെന്ന് സംവേദനം ചെയ്യാൻ ചിലപ്പോഴെങ്കിലും മറ്റുള്ളവർ ആംഗ്യഭാഷ ഉപയോഗിക്കാറുണ്ട്. സംസാരിക്കാൻ കഴിയാത്ത അവസ്ഥയിലും ശബ്ദം രൂക്ഷമായ സാഹചര്യത്തിലും ആംഗ്യഭാഷ തന്നെ അവലംബമായി വരും. വിവരം കൈമാറേണ്ട ആൾ വിദൂരതയിലോ ഗ്ലാസിനപ്പുറത്തോ ആവുമ്പോവും ആഗ്യഭാഷ കൂടുതൽ സംവേദന ക്ഷമമാകുന്നു. സംസാരഭാഷ അറിയാത്തവരോടും സംവദിക്കാനാവുന്ന ഏകയും ആംഗ്യഭാഷ തന്നെ.

## ബാഹ്യകണ്ണികൾ

വർഗ്ഗം:ഭാഷകൾ
ശരീരഭാഷ

ശരീരം കൊണ്ട് ആശയത്തെ കൂടുതൽ സംവേദനക്ഷമമാക്കുന്നതിനെയാണ് **ശരീരഭാഷ** എന്നു പറയുന്നത്. പ്രഭാഷണത്തിൽ ശരീരഭാഷ വളരെ പ്രധാനപ്പെട്ടതാണ്. ഇത് സംസാരിക്കുന്ന ആശയത്തെ കൂടുതൽ കാര്യക്ഷമമായി അഭിസംബോധിതരിലേക്ക് കൈമാറ്റം ചെയ്യാനാവുന്നു. അഭിനയത്തിലും വ്യക്തിസംഭാഷണങ്ങളിലുമെല്ലാം ശരീരഭാഷ വളരെ പ്രാധാന്യമർഹിക്കുന്നു

## ബാഹ്യകണ്ണികൾ

വർഗ്ഗം:മനുഷ്യശരീരഘടന
ചെറുമർ

കേരളത്തിലെ ഒരു കീഴാള ജാതിസമുദായമാണ് **ചെറുമ** അഥവാ **ചെറുമക്കൾ**. പട്ടികജാതി ലിസ്റ്റിൽ ഉൾപ്പെടുന്ന ഇവരിലെ പുരുഷ വിഭാഗത്തെ ചെറുമൻ എന്നും സത്രീകളെ ചെറുമി എന്നും വിളിച്ചു പോന്നിരുന്നു.ചെറുമർ വിഭാഗത്തെ തെക്കൻകേരളത്തിൽ  പുലയർ എന്നാണ് വിളിക്കുന്നത്.മറ്റു ചിലർ ഇവർ ചേര രാജ്യവുമായി ബന്ധപ്പെട്ട വരാനാണ് എന്നും അഭിപ്രായ പെടുന്നു ഇവരുടെ ഭൂമിയാണ് അവസാനം സവർണർ കീഴടക്കിയത്. നൂറ്റാണ്ടുകളോളം കർഷകരായി ജീവിച്ച ഈ വിഭാഗം രാപകലോളം വയലിൽ ചോരനീരാക്കി അധ്വാനിച്ച് വരേണ്ണ്യവർഗ്ഗത്തിന്റെ പത്തായപുരനിറക്കാൻ വിധിക്കപെട്ടവരായിരുന്നു. ഒരു നായാടിയുടെ സ്പർശനത്താൽ മലിനമായാൽ, ചെറുമാൻ ഏഴ് കുളങ്ങളിൽ കുളിക്കണം. അവന്റെ ഒരു വിരലിൽ നിന്ന് ഏതാനും തുള്ളി രക്തം ഒഴുകണം.കാർഷികവൃത്തിക്കായി അടിമകളാക്കപ്പെട്ട  ഈ വിഭാഗത്തിന് വിദ്യഭ്യാസം ആർജ്ജിക്കുവാനോ സാമൂഹ്യപുരോഗതികൈവരിക്കുവാനോ ജന്മി മേധാവിത്വകാലങ്ങളിൽ അനുവാദം ഉണ്ടായിരുന്നില്ലാ.

പത്തൊമ്പതാം ശതകത്തിന്റെ ആരംഭത്തിൽ ഡോ. ബുക്കാനൻ മലബാറിലെ അടിമകളെപ്പറ്റി എഴുതിയിട്ടുള്ളതിന്റെ ചുരുക്കം ഇതാണ്.

'ചെറുമർ' ആണ് കൃഷിപ്പണിക്കാരിൽ ഭൂരിഭാഗവും. ഉടമകളുടെ ജൻമസ്വത്താണവർ. ഭൂസ്വത്തിന്റെ ഒരു ഭാഗമായി അവരെ ഗണിക്കുന്നില്ല. അവരെ ഇഷ്ടപ്പടി കൈമാറാം. ഭർത്താവിനെയും ഭാര്യയെയും വേർപിരിക്കരുതെന്ന് ഒരു പതിവുണ്ട്. കുട്ടികളെ തനിയെ വില്ക്കാം. പണിയെടുക്കാൻ പ്രാപ്തിയുള്ള ചെറുമന് രണ്ടിടങ്ങഴി നെല്ലാണ് ദിവസക്കൂലി...  അടിമകളെ ജൻമമോ കാണമോ പാട്ടമോ ആയി കൈമാറാം. ഒരു ജോടി(ആണ് 1, പെണ്ണ് 1)യ്ക്ക് ജൻമവില 250-400 പണമാണ്. പാട്ടത്തിനാണെങ്കിൽ പുരുഷന് 8 പണവും സ്ത്രീയ്ക്ക് 4 പണവും.

## അവലംബം

വർഗ്ഗം:കേരളത്തിലെ ജാതികൾ

http://shodhganga.inflibnet.ac.in/bitstream/10603/399/8/08_chapter%201.pdf
നിറപ്പൂട്ട്

ഒരു ചിത്രത്തിലെ പ്രത്യേക വർണം എടുത്തുമാറ്റി പകരം അവിടെ മറ്റൊരു ചിത്രം പിടിപ്പിക്കുന്ന എഡിറ്റിങ് വിദ്യയാണ് **Chroma key**  അഥവാ **നിറപ്പൂട്ട്**. ഗ്രീൻസ്ക്രീൻ എഡിറ്റിങ് എന്നും ഇത് അറിയപ്പെടുന്നു.പശ്ചാത്തലത്തിൽ നിന്നും വസ്തുക്കൾ മാത്രം വേർതിരിച്ചെടുക്കാനാണ് ഈ വിദ്യ പ്രധാനമായും  ഉപയോഗിക്കുന്നത്.ഒപ്പം വസ്തുക്കൾ പൂർണ്ണമായോ ഭാഗികമായോ  അദൃശ്യമാക്കുന്നതിനും ഈ വിദ്യ പ്രയോജനപ്പെടുത്തുന്നു.കാതലൻ എന്ന തമിഴ് സിനിമയിലെ മുക്കാല മുക്കാബലാ ഗാനരംഗമാണ് ഇത്തരത്തിലുള്ള ഇനത്തിൽ   ഇന്ത്യയിൽ ഇങ്ങനെ ആദ്യമായി പ്രശസ്തമായ ഗാനം.എല്ലാ നിറങ്ങളും പശ്ചാത്തലത്തിൽ ഉപയോഗിക്കാമെങ്കിലും പൊതുവെ ഇളംനീല ,പച്ച സ്ക്രീനുകളാണ് ഉപയോഗിക്കുന്നത്.നിലനിർത്തേണ്ട ഇമേജുകളിൽ പ്രസ്തുത നിറങ്ങൾ ഉണ്ടെങ്കിൽ അവയും പശ്ചാത്തലത്തിൽ ഉളള നിറങ്ങൾക്കൊപ്പം മാഞ്ഞു പോകുമെന്നതിനാൽ വളരെ ശ്രദ്ധ വസ്തുക്കളുടെ നിറങ്ങൾ തെരഞ്ഞെടുക്കുമ്പോൾ പുലർത്തേണ്ടതാണ്.അഭിനേതാക്കളെ വച്ച് പരമാവധി സ്റ്റുഡിയോയിൽത്തന്നെ റിസ്കില്ലാതെ ഷൂട്ട് ചെയ്യാമെന്നത് ഇതിൻറെ പ്രധാന മേന്മയാണ്.
മുരളി ഗോപി

മലയാള സിനിമാ നടനും തിരക്കഥാകൃത്തും പത്ര പ്രവർത്തകനുമാണ്  **മുരളി ഗോപി** എന്ന പേരിൽ അറിയപ്പെടുന്ന **വി.ജി. മുരളീകൃഷ്ണൻ**. 1972 മാർച്ച്‌ 4-ന് തിരുവനന്തപുരം ജില്ലയിൽ ജനിച്ചു. മലയാളസിനിമരംഗത്തു മാത്രമല്ല  ഇന്ത്യന് സിനിമയിലെ തന്നെ മികച്ച നടൻമാരിൽ ഒരാൾ ആയിരുന്ന ഭരത് ഗോപി യുടെ മകനാണ് മുരളി ഗോപി‍. ലാൽജോസ് സംവിധാനം ചെയ്ത "രസികൻ " എന്ന ചിത്രത്തിലൂടെ ആണ്  മുരളി ഗോപി‍ സിനിമയിൽ എത്തുന്നത്‌. ഈ ചിത്രത്തിനു തിരക്കഥ എഴുതുകയും പ്രധാന വില്ലനെ അവതരിപ്പിക്കുകയും ചെയ്തു. "ചാഞ്ഞു നിക്കണ " എന്ന ഗാനവും ഈ സിനിമയിൽ ആലപിച്ചു. കലാകൌമുദിയിൽ പ്രസിദ്ധീകരിച്ച അദ്ദേഹത്തിനെ ചെറുകഥകളുടെ സമാഹാരം " രസികൻ സൊദനൈ" എന്ന പേരിൽ റെയിൻബോ ബുക്സ് പ്രസിദ്ധികരിച്ചിട്ടുണ്ട്.
## ചിത്രങ്ങൾ
### അഭിനയിച്ചവ

### തിരക്കഥാകൃത്ത്

## പുരസ്കാരങ്ങൾ
മികച്ച സഹനടനുള്ള സത്യൻ മെമ്മോറിയൽ ഫിലിം അവാർഡ്‌ - 2009
## അവലംബം

വർഗ്ഗം:1972-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
സജീരകം

അംബെല്ലിഫെറേ കുടുംബത്തിൽ പെട്ട ഒരു ദ്വിവർഷി സസ്യമാണ് **സജീരകം**.  എന്നാണ്. ഇംഗ്ലീഷിൽ Caraway, meridian fennel, Persian cumin എന്നൊക്കെയും സംസ്കൃതത്തിൽ ക്രുഷ്ണജീരക:, ബഹുഗന്ധ, കാല, നീല എന്നൊക്കെയും ഡാനിഷിൽ കുമ്മൻ  എന്നും  പേരുകളുണ്ട്. 

പടിഞ്ഞാറൻ ഏഷ്യ, യൂറോപ്പ്, വടക്കൻ ആഫ്രിക്ക എന്നിവിടങ്ങളാണ് ജന്മസ്ഥലമായി കണക്കാക്കുന്നത്. 
ഇതിന്റെ ഫലത്തെ, തെറ്റായി വിത്തായി കണക്കാക്കുന്നു.
## വിവിധയിനങ്ങൾ
carum bulbocastanum, nigella sativa കേരളത്തിൽ റാണ്ൻ കുലേസി കുടുംബത്തിൽ പെട്ട നൈഗെല്ല സറ്റൈവയെ കരിംജീരകമായി കണക്കാക്കുന്നു. ഇതിന് ജീരകത്തിന്റെ മണവും ആക്രുതിയുമില്ല.
## രസാദി ഗുണങ്ങൾ
രസം  :  കടു

ഗുണം  :  ലഘു, രൂക്ഷം

വീര്യം :  ഊഷ്ണം

വിപാകം  :  കടു
## ഔഷധയോഗ്യമായ ഭാഗങ്ങൾ
ഫലം
## ഔഷധ ഗുണം
അഗ്നിയെ ഉത്തേജിപ്പിക്കുന്നതാണ്. മുലപ്പാൽ വർദ്ധിപ്പിക്കുന്നതാണ്.
## ചിത്രശാല

പ്രമാണം:സജീരകം-Carum carvi.jpg|സജീരകം
പ്രമാണം:സജീരകം-Carum carvi(1).jpg|സജീരകം


## അവലംബം
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


## ഇതും കാണുക
നിഗെല്ല സറ്റൈവ

## പുറത്തേക്കുള്ള കണ്ണികൾ

* Caraway  — Gernot Katzer's Spice Pages.
* How to grow Caraway 
* History of Caraway

വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കാരം
എയ്റോപോണിക്സ്

മണ്ണോ, വെള്ളമോ ഇല്ലാതെയുള്ള കൃഷിയാണ് **എയ്റോപോണിക്സ്** (Aeroponics). ജലബാഷ്പമാണ് യ്റോപോണിക്സിനു തുണയാകുന്നത്. പോഷക സമൃദ്ധമായ ലായനിക്ക്‌ മുകളിൽ ചെടികളെ സ്ഥാപിച്ചും എയ്റോപോണിക്സ് കൃഷി സാധ്യമാക്കുന്നു. മനുഷ്യൻ എന്നെങ്കിലും ബഹിരാകാശത്ത് താമസമാക്കിയാൽ, അന്ന് ഉപയോഗികകനായി അമേരിക്കൻ ബഹിരാകാശ ഗവേഷണ സ്ഥാപനമായ നാസ (NASA) യാണ് ആദ്യം എയ്റോപോണിക്സ്നെ പറ്റി 1960-കളിൽ **അമെസ് റിസർച്ച് സെന്ററിൽ** ഗവേഷണങ്ങൾ തുടങ്ങിയത്.

## പുറത്തേക്കുള്ള കണ്ണി

*Aeroponics and Bio-pharming Research
*NASA Official Web Site
*NASA Web Site: Aeroponic Plants 
*NASA Web Site: Aeroponic High Performance Food Production 
* NASA Web Site: Low Mass Aeroponics 
*NASA Web Site: Success Stories 
*NASA Spinoff 2006
*"Re-examining Aeroponics for Spaceflight Plant Growth"
*Aeroponics How To 

വർഗ്ഗം:കൃഷിരീതികൾ
ഒളിമ്പസ് മോൺസ്

സൗരയൂഥത്തിലെ ഏറ്റവും ഉയരം കൂടിയ കൊടുമുടിയാണ് **ഒളിമ്പസ് മോൺസ്**, ചൊവ്വയിലാണ് ഈ പർവ്വതം സ്ഥിതിചെയ്യുന്നത്. ചൊവ്വയുടെ ഉപരിതലത്തിൽ നിന്ന് 21.9 കിലോമീറ്റർ (72000 അടി) ഉയരമാണിതിന്(ഏവറസ്റ് കൊടുമുടിയെക്കാൾ ഏതാണ്ട് രണ്ടര മടങ്ങ്‌ ഉയരം). 550 കിലോമീറ്റർ വീതിയുണ്ട് ഒളിമ്പസ് മോൺസിന്. ചൊവ്വയിലെ അഗ്നിപർവ്വതങ്ങളിൽ പ്രധാനപ്പെട്ടതും സൗരയൂഥത്തിൽ ഇതിവരെ കണ്ടെത്തിയതിൽ വെച്ച് രണ്ടാമത്തെ വലിയ പർവതവും കൂടിയാണിത്.

കവചിത അഗ്നിപർവ്വതങ്ങളിൽപ്പെട്ടതാണ് ഒളിമ്പസ് മോൺസ്. ഉരുകിയ ലാവകൊണ്ട് മൂടിയതിനാലാണ് ഇതിനെ ഈ വിഭാഗത്തിൽ ഉൾപ്പെടുത്തിയിരിക്കുന്നത്.1972-ൽ **മാരിനർ-9** നടത്തിയ നിരീക്ഷണങ്ങളാണ് ഒളിമ്പസ് മോൺസ്നെ കുറിച്ചുള്ള വിശദവിവരങ്ങൾ പുറത്തു കൊണ്ട് വന്നത്. 2004- ലെ** മാർസ് എക്സ്പ്രസ് ദൗത്യം** ഈ കൊടുമുടിയുടെ ഒട്ടേറെ ചിത്രങ്ങൾ പകർത്തുന്നതിൽ വിജയിച്ചു.

## ചിത്രശാല

Image:Olympus Mons - topography map.png|Topographical map of Olympus Mons
File:Olympus Mons and Hawaii to scale.png|Olympus Mons (top) and the Hawaiian island chain (bottom), at the same scale.
Image:Tharsis-PIA02049.jpg|Mars Global Surveyor image of clouds over Tharsis. Olympus Mons is in the upper left.
Image:Olympus Mons topography.jpeg|ഒളിമ്പസ് മോൺസ് ടോപോഗ്രാഫി.


## പുറത്തേക്കുള്ള കണ്ണികൾ

*Astronomy Picture of the Day 26 May 2004
*Western Flank of Olympus Mons and Aureole 
*Volcanism on Mars  http://www.esa.int/SPECIALS/Mars_Express/SEMIPVMVGJE_0.html  http://www.esa.int/SPECIALS/Mars_Express/SEMIPVMVGJE_1.html 
*Olympus Mons from Google Mars

## അവലംബം



വർഗ്ഗം:ചൊവ്വയിലെ അഗ്നിപർവ്വതങ്ങൾ
വിക്കിസ്പീഷിസ്

**വിക്കിഇനങ്ങൾ** എന്നാൽ വിക്കിമീഡിയാ ഫൗണ്ടേഷന്റെ ഒരു ഓൺലൈൻ പദ്ധതിയാണ്. ജൈവവർഗങ്ങളെ കുറിച്ചും അവയുടെ സമഗ്രമായ വിവിരശേഖരത്തിനുമുള്ള സ്വതന്ത്ര വിജ്ഞാനകോശമാണ് വിക്കിഇനങ്ങൾ. മലയാളത്തിൽ ഇതു വരെ ലഭ്യമായിത്തുടങ്ങിയിട്ടില്ല.
## പുറങ്കണ്ണികൾ

* Official site
* Species Community Portal
* The Wikispecies Charter, written by Wales.

വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
ആഞ്ഞിലക്കടവ്

കേരളത്തിലെ തൃശ്ശൂർ ജില്ലയിലെ ചാവക്കാട് പട്ടണത്തിന്റെ ഭാഗമായ വടക്കേക്കാട് ഗ്രാമപഞ്ചായത്തിൽ പെടുന്ന ഒരു പ്രദേശമാണ് **അഞ്ഞിലക്കടവ്**. ഇത് കൊച്ചനൂർ എന്ന സ്ഥലത്തിന്റെ പടിഞ്ഞാറുഭാഗത്തായി സ്ഥിതിചെയ്യുന്നു. പ്രകൃതിരമണീയമായ ഒരു സ്ഥലമാണ് അഞ്ഞിലകടവ്.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വിക്കിവാർത്തകൾ

**Wikinews**  അഥവാ **വിക്കിവാർത്തകൾ** വിക്കിമീഡിയാ ഫൗണ്ടേഷന്റെ ഒരു ഓൺലൈൻ പദ്ധതിയാണ്. സ്വതന്ത്രമായ വാർത്താകേന്ദ്രം എന്ന് വിശേഷിപ്പിക്കാവുന്ന ഈ പദ്ധതി മലയാളത്തിലിതുവരെ ലഭ്യമായി തുടങ്ങിയിട്ടില്ല.
## അവലബം

## പുറത്തേക്കുള്ള കണ്ണികൾ

* The Wikinews Ace: Why Shimon Peres sat down with David Shankbone ''Columbia Journalism Review
* Wikinews: Multilingual Portal
* Wired News: Wikipedia Creators Move into News
* Wikinews RSS Feed
* Wikinews Original Reporting RSS Feed 
* Wikinews Reports&nbsp;– blog by Wikinews reporters

വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
ബർണബാസ്

**ബർണബാസ്** **Barnabas** (). ബൈബിളിൽ പരാമർശിക്കുന്ന യേശുവിന്റെ ശിഷ്യനായ സമകാലികൻ.** ബർണബാസിന്റെ സുവിശേഷം** എന്ന പേരിൽ ഒരു സുവിശേഷവും നിലവിലുണ്ട്. പക്ഷേ ഈ സുവിശേഷം ക്രൈസ്തവലോകം തള്ളിക്കളഞ്ഞ സുവിശേഷമാണ്. പുതിയ നിയമത്തിലെ അപ്പോസ്തല പ്രവർത്തികളിൽ ബർണബാസുമായി ബന്ധപ്പെട്ട ചരിത്രം വിശദീകരിക്കുന്നുണ്ട്. വിശുദ്ധ പൗലോസും ബർണബാസും ഒരുമിച്ച് പ്രബോധനം നിർവ്വഹിച്ചിരുന്നതായും പിന്നീട് ഇവർ വേർപിരിഞ്ഞതായും അപ്പോസ്തല പ്രവർത്തികളിൽ വിവരിക്കുന്നു.

ബർന്നബാസിന്റെ കഥ അപ്പൊസ്തലന്മാരുടെ പ്രവൃത്തികളിൽ കാണാം. പൗലോസ് തന്റെ ചില ലേഖനങ്ങളിൽ ബർണബാസിനെ പരാമർശിക്കുന്നുണ്ട്. എബ്രായർക്കുള്ള ലേഖനത്തിന്റെ രചയിതാവായി ടെർടുള്ളിയൻ അദ്ദേഹത്തെ കണക്കാക്കുന്നുണ്ട്, എന്നാൽ ഇതെല്ലാം അനുമാനങ്ങളാണ്. അലക്സാണ്ട്രിയയിലെ ക്ലെമന്റും ചില പണ്ഡിതന്മാരും ബർന്നബാസിന്റെ സുവിശേഷം എഴുതിയത് ബർണബാസ് ആണെന്ന് പറയുന്നുണ്ട്.
മാർക്കോസിന്റെ ബന്ധുവാണ് ബർണബാസ് എന്ന് എന്ന് കരുതപ്പെടുന്നു.
## ജീവിതരേഖ
അദ്ദേഹത്തിന്റെ മരണത്തിന്റെ വിശദാംശങ്ങൾ ചരിത്രപരമായി സ്ഥിരീകരിക്കാനാകില്ലെങ്കിലും സൈപ്രസിലെ സലാമിസിൽ ബർന്നബാസ് രക്തസാക്ഷിത്വം വരിച്ചുവെന്ന് ക്രിസ്തീയ പാരമ്പര്യത്തിൽ പറയുന്നു. സൈപ്രിയറ്റ് ഓർത്തഡോക്സ് സഭയുടെ സ്ഥാപകനായി അദ്ദേഹം അറിയപ്പെടുന്നു. ജൂൺ 11 നാണ് ബർന്നബാസിന്റെ പെരുന്നാൾ ആഘോഷിക്കുന്നത്.

## അവലംബം

## പുറങ്കണ്ണികൾ

*The Ecole Glossary about Barnabas 
*The Epistle of Barnabas
*''St. Barnabas the Apostle''
*Jewish Encyclopedia: Barnabas
*Parish of St Barnabas in Tunbridge Wells, England, UK
*Barnabas Community Church, Shrewsbury, England, UK
*Cyprus44, the North Cyprus Guide: ''St Barnabas Monastery and Icon Museum''

വർഗ്ഗം:ക്രൈസ്തവസഭയിലെ വിശുദ്ധർ
ഹാൾദോർ ലാക്നെസ്

ഹാൾദോർ കിൽജാൻ ലാക്‌നെസ്; 23 ഏപ്രിൽ 1902 – 8 ഫെബ്രുവരി 1998) ഒരു ഐസ്‌ലാൻഡിക് എഴുത്തുകാരനും 1955-ലെ സാഹിത്യത്തിനുള്ള നോബൽ സമ്മാന ജേതാവുമായിരുന്നു. നോവലുകൾ, കവിതകൾ, പത്ര ലേഖനങ്ങൾ, ഉപന്യാസങ്ങൾ, നാടകങ്ങൾ, യാത്രാവിവരണങ്ങൾ, ചെറുകഥകൾ എന്നിവ അദ്ദേഹം എഴുതി. 1902 ഏപ്രിൽ 23ന് ഐസ് ലാൻഡിലെ  റേയ്ക്ക്യാവിക്കിലാണ് ലാക്നെസ് ജനിച്ചത്‌. ലാക്‌നെസ്ൻറെ ആദ്യത്തെ നോവലായ **കാശ്മീരിൽ നിന്നുള്ള മഹാനായ നൈത്തുകാരൻ** (The Great Weaver from Kashmir) 1927ലാണ് പ്രസിധികരിച്ചത്. 1955-ൽ സാഹിത്യത്തിനുള്ള നോബൽ സമ്മാനം ഇദേഹത്തിന് ലഭിച്ചു. ലാക്‌നെസിനെ സ്വാധീനിച്ച എഴുത്തുകാരിൽ ഓഗസ്റ്റ് സ്ട്രിൻഡ്‌ബെർഗ്, സിഗ്മണ്ട് ഫ്രോയിഡ്, നട്ട് ഹാംസൺ, സിൻക്ലെയർ ലൂയിസ്, അപ്‌ടൺ സിൻക്ലെയർ, ബെർട്ടോൾട്ട് ബ്രെക്റ്റ്, ഏണസ്റ്റ് ഹെമിംഗ്‌വേ എന്നിവരും ഉൾപ്പെടുന്നു.

## അവലംബം

വർഗ്ഗം:1902-ൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:ഫെബ്രുവരി 8-ന് മരിച്ചവർ
അറിയൂസ്

A. D 4-ാം നൂറ്റാണ്ടിൽ ജീവിച്ചിരുന്ന അലക്സാൻഡ്രിയായിലെ അറിയൂസ് ആണ് ഈ പാഷാഡോപദേശ
ത്തിനു തുടക്കമിട്ടത്. യേശുക്രിസ്തുവിന്റെ പൂർണ്ണ ദൈവത്വത്തെ ചോദ്യം ചെയ്യുന്നതായിരുന്നു ഈ ഉപദേശം. ഒരു നിലയിലും യേശു സാക്ഷാൽ ദൈവമല്ല; സത്തയിലും നിത്യത്വത്തിലും ദൈവത്തിനു സമനുമല്ല. പുത്രൻ സൃഷ്ടിമാത്ര
മാണു.സ്രഷ്ടാവല്ല. കാലത്തിനുമുമ്പ് ക്രിസ്തു സൃഷ്ടിക്കുപ്പെട്ടു. ദൈവവചനമായ ക്രിസ്തു സർവ്വസൃഷ്ടിക്കും ആദ്യജാതനാണ്; ലോകത്തെ രൂപപ്പെടുത്തുന്നതിൽ ശില്പിയായിരുന്നു. ജഡാവധാരണത്തിൽ മനുഷ്യാത്മാവിന്റെ സ്ഥാനത്ത് 
വചനം പ്രവേശിച്ചു.സ്വമതസ്ഥാപനത്തിനായി അവർ ചൂണ്ടിക്കാണിച്ച വേദഭാഗങ്ങളാണ് മർക്കൊ. 13:32; യോഹ.5:19:14:28; 1 കൊരി 15: 28 മുതലായവ.A. D 325-ൽ കൂടിയ നിഖ്യാസുനഹദോസ് ഈ അബദ്ധോപദേശത്തെ ഔദ്യോഗികമായി തള്ളിക്കളഞ്ഞു.അതിന് മുൻകൈ എടുത്തത് കോൺസ്റൻറയിൻ ചക്രവർത്തിയായിരുന്നു.

## അവലംബം
കാർബൺ നാനോട്യൂബ്

1991-ൽ ജപ്പാനിൽ എൻ.ഇ.സി. കോർപ്പറേഷനിലെ ഗവേഷകരാണ് അസാധാരണമായ കഴിവുകളുള്ള പുതിയതരം കാർബൺ വികസിപ്പിച്ചത്. ഒരു ചെറു ഗാഫെറ്റ്‌ ഷീറ്റ് ചുരുണ്ട് സിലിണ്ടറിൻറെ ആകൃതി പ്രാപിച്ചത് പോലുള്ള കാർബൺ രൂപമാണിത്.അതിനാൽ പുതിയ കാർബൺ വകഭേദം **കാർബൺ നാനോട്യൂബ്കൾ** എന്നറിയപ്പെടുന്നു. വളരെ ഭാരം കുറഞ്ഞ, എന്നാൽ അതെ സമയം വളരെ ശക്തിയേറിയ നാനോട്യൂബ്കളുടെ വ്യാസം ഒരു നാനോമീറ്റർ മാത്രമേ വരൂ.ഒട്ടേറെ ഉപയോഗങ്ങൾ ഇതിനകം ഇവയ്ക്ക് കണ്ടെത്തിയിട്ടുണ്ട്. നാനോട്യൂബ്കളുടെ നീളം-വീതി അനുപാതം ഏകദേശം 132,000,000:1 ആണ്.

നാനോട്യൂബ്കൾ പിരിച്ചെടുത്ത്,ലോകത്തെ ഏറ്റവും കാടിന്യമെറിയ പോളിമർ നിർമ്മിക്കുന്നതിൽ ഗവേഷകർ വിജയിച്ചത് 2003-ലാണ്. (ഡാലസിലെ ടെക്സാസ് സർവ്വകലാശാലയിലെ ഗവേഷകരാണ് ഇതിനു പിന്നിൽ). 2004-ആഗസ്റ്റിൽ നാനോട്യൂബ്കളുടെ സഹായത്തോടെ വെറും രണ്ടു നാനോമീറ്റർ കനമുള്ള ട്രാൻസിസ്റ്റർ നിർമ്മിക്കുന്നതിൽ സ്റ്റാൻഫഡ സർവ്വകലാശാലയിലെ ഗവേഷകർ വിജയിച്ചു.

### Single-walled

File:Carbon_nanotube_armchair_povray.PNG|Armchair (*n*,*n*)
File:Carbon_nanorim_armchair_povray.PNG|The translation vector is bent, while the chiral vector stays straight
File:Carbon_nanoribbon_povray.PNG|Graphene nanoribbon
File:Carbon_nanorim_zigzag_povray.PNG|The chiral vector is bent, while the translation vector stays straight
File:Carbon_nanotube_zigzag_povray.PNG|Zigzag (*n*,0)
File:Carbon_nanotube_chiral_povray.PNG|Chiral (*n*,*m*)
File:Carbon_nanorim_chiral_povray.PNG|*n* and *m* can be counted at the end of the tube
File:Carbon_nanoribbon_chiral_povray.PNG|Graphene nanoribbon 


## പുറത്തേക്കുള്ള കണ്ണി

*Nanohedron.com  image gallery with carbon nanotubes
*The stuff of dreams, CNET
*The Nanotube site . Last updated 2009.05.03
*EU Marie Curie Network CARBIO: Multifunctional carbon nanotubes for biomedical applications
*Carbon nanotube on arxiv.org
*C<sub>60</sub> and Carbon Nanotubes a short video explaining how nanotubes can be made from modified graphite sheets and the three different types of nanotubes that are formed

വർഗ്ഗം:നാനോസാങ്കേതികവിദ്യ
റെഡ്‌വുഡ്

ലോകത്തിലെ ഏറ്റവും ഉയരം കൂടിയ വൃക്ഷങ്ങൾ എന്ന ബഹുമതിയും,വലിപ്പവും ഭാരവും കൂടിയ്‌ വൃക്ഷമെന്നും ഉള്ള ബഹുമതിയും റെഡ്‌വുഡുകൾക്ക് ആണ്. ഏറ്റവും ഉയരം കൂടിയ റെഡ്‌വുഡുകൾ അറിയപ്പെടുന്നത് കോസ്റ്റ്‌ റെഡ്‌വുഡുകൾ എന്ന പേരിലാണ്. ഏറ്റവും വലിയ റെഡ്‌വുഡുകൾ എന്നറിയപ്പെടുന്നത് സിയാറ റെഡ്‌വുഡ്‌.അടുത്ത കാലം വരെ സികോസിയ എന്നാ ജനുസ്സിൽ പെടുത്തിയ കോസ്റ്റ്‌ റെഡ്‌വുഡ് ആരാ സ്വികോയിയ സെം പർവിറൻസ് ആണ് ലോകത്തിലെ ഏറ്റവും ഉയരംകൂടിയ മരം.

റെഡ്‌വുഡ്കൾ അനാവൃത ബീജ സസ്യങ്ങളിൽ പെട്ടവയാണ്. അവയ്ക്ക്‌ പുഷ്പങ്ങൾ കാണുകയില്ല. പൂമൊട്ടുകൾ പോലെ ഇരിക്കുന്ന കോണുകളിലാണ് സ്ത്രീ ബീജവും,പുംബീജങ്ങുമുണ്ടാകുന്നത്. വടക്കേ അമേരിക്കയുടെ പടിഞ്ഞാറെ തീരത് മാത്രമേ ഇന്ന് റെഡ്‌വുഡ് കാണപ്പെടുന്നു. കോസ്റ്റ്‌ റെഡ്‌വുഡ് ഏകദേശം ആയിരം വർഷത്തോളം ആയുസ്സുള്ളവയാണ്.
## പുറത്തേക്കുള്ള കണ്ണികൾ
*http://www.nps.gov/archive/redw/trees.html ."About the trees".Olmsted, Fredrick.2009.Dawson, John. accessed 2 Apr 2010)
*Crawford, Marcy."Calaveras Big Trees Association".Goldrush World Access.2010.http://www.bigtrees.org/(1 Apr 2010)
*IUCN 2010. IUCN Red List of Threatened Species. Version 2010.1. . Downloaded on 11 March 2010.
*http://www.dawnredwood.org/."Crescent Ridge Dawn Redwood Preserve".Hanks, Doug.2005.Hanks, Doug. accessed 2 Apr 2010)
*:de:Liste der dicksten Mammutbäume in Deutschland. List of Large Giant Redwoods in Germany 

വർഗ്ഗം:വൃക്ഷങ്ങൾ
അന്തഃകരണം

വികാരങ്ങളുടേയും വിചാരങ്ങളുടേയും ആസ്ഥാനമായ അകത്തെ ഇന്ദ്രിമാണ് **അന്തഃകരണം** എന്ന പദം അർഥമാക്കുന്നത്. ആകാശാദി പഞ്ചഭൂതങ്ങളിൽ എല്ലാം കൂടിയുള്ള സത്വഗുണാംശങ്ങൾ ഏകമായി ചേർന്ന് അന്തഃകരണം ഉണ്ടായി എന്ന് പഞ്ചദശിയിൽ വിദ്യാരണ്യൻ പറഞ്ഞിട്ടുണ്ട്. യോഗശാസ്ത്രത്തിൽ ചിത്തം എന്ന പദംകൊണ്ട് അന്തഃകരണത്തെ വിവക്ഷിച്ചിരിക്കുന്നു.

## വ്യാഖ്യാനം

അന്തഃകരണത്തെ അവസ്ഥാഭേദം അനുസരിച്ച് സാംഖ്യൻമാർ മനസ്സ്, ബുദ്ധി, അഹങ്കാരം എന്നിങ്ങനെ മൂന്നു വിധത്തിലും വേദാന്തികൾ മനസ്സ്, ബുദ്ധി, അഹങ്കാരം, ചിത്തം എന്നിങ്ങനെ നാലു വിധത്തിലും വ്യവഹരിക്കാറുണ്ട്.

എന്ന വേദാന്തമതമനുസരിച്ച് അന്തഃകരണം സംശയാവസ്ഥയിലുള്ളപ്പോൾ മനസ്സ് എന്നും നിശ്ചയാവസ്ഥയിലുള്ളപ്പോൾ ബുദ്ധി എന്നും ഗർവാവസ്ഥയിലുള്ളപ്പോൾ അഹങ്കാരം എന്നും സ്മരണാവസ്ഥയിലുള്ളപ്പോൾ ചിത്തം എന്നും പറയപ്പെടുന്നു. വിശകലനം ചെയ്തു നോക്കിയാൽ ഈ അവസ്ഥകളുടെ ഉദ്ഭവം ബുദ്ധി, അഹങ്കാരം, മനസ്സ്, ചിത്തം എന്ന ക്രമത്തിലാണെന്നു കാണാം. സൃഷ്ടിക്രമം ഇങ്ങനെയാണെങ്കിലും ലൌകികാനുഭവമനുസരിച്ചുള്ള ക്രമം ചിത്തം, മനസ്സ്, അഹങ്കാരം, ബുദ്ധി എന്നിങ്ങനെയാണ്. രജോഗുണവും തമോഗുണവും താഴ്ത്തപ്പെട്ട് സത്വഗുണം പരിസ്ഫുടമായിരിക്കുന്ന ഒരവസ്ഥയാണ് ബുദ്ധിയുടേത്. അഹങ്കാരവൃത്തിയിൽ അന്തഃകരണം തമോഗുണപ്രധാനമാണ്; അപ്പോൾ സത്വവും രജസ്സും അമർത്തപ്പെട്ടിരിക്കും. സത്വവും തമസ്സും അഭിഭൂതങ്ങളായിത്തീർന്ന് അന്തഃകരണം രജോഗുണപ്രധാനമായിരിക്കുന്ന സ്ഥിതിയാണ് മനസ്സിന്റേത്. ചിത്തത്തെ ബുദ്ധിയിലന്തർഭവിച്ചതായി സാംഖ്യൻമാർ കരുതുന്നു. ചിലപ്പോൾ ചിത്തത്തെ അവർ അന്തഃകരണത്തിന്റെ പര്യായമായും പ്രയോഗിച്ചിട്ടുണ്ട്. എന്നാൽ വേദാന്തികൾ അന്തഃകരണത്തിന്റെ നാലാമതൊരു വൃത്തിവിശേഷമായി ചിത്തത്തെ പരിഗണിക്കുന്നു. പൂർവകാലീനാനുഭവങ്ങളെയോ പ്രത്യക്ഷത്തിലുള്ള അറിവിനെയോ സ്മരിക്കുന്നതാണ് അതിന്റെ സ്വഭാവം. *ചേതതി അനേന ഇതിചിത്തം* എന്നാണ് അവർ അതിനു നല്കുന്ന പരിഭാഷ. ബുദ്ധി ആദ്യം ഒരിക്കൽ നിശ്ചയിക്കുന്നു എന്നും അതിനുശേഷമുള്ള സ്മരണവും ചിന്തനവും ചിത്തദ്വാരാ നിർവഹിക്കപ്പെടുന്നു എന്നുമാണ് വേദാന്തികൾ സമർഥിക്കുന്നത്.

ഇന്ദ്രിയങ്ങളെ ചലിപ്പിക്കുന്നതിൽ മനസ്സും മനസ്സിനെ ചലിപ്പിക്കുന്നതിൽ അഹങ്കാരവും അഹങ്കാരത്തെ ചലിപ്പിക്കുന്നതിൽ ബുദ്ധിയും പ്രാമുഖ്യേന പ്രവർത്തിക്കുന്നു. ബുദ്ധിയുടെ സർവപ്രാധാന്യത്തേയും മനസ്സിന്റെ ഇന്ദ്രിയം വഴിയുള്ള ലോകസംബന്ധത്തേയും കണക്കിലെടുത്തുകൊണ്ട് കഠോപനിഷത്തിൽ സുന്ദരമായ ഒരു കല്പനയുണ്ട്:

.

ശരീരത്തെ രഥമായും ബുദ്ധിയെ സാരഥിയായും ഇന്ദ്രിയങ്ങളെ കുതിരകളായും മനസ്സിനെ കടിഞ്ഞാണായും പ്രാപഞ്ചികവിഷയങ്ങളെ ആ കുതിരകൾക്ക് സഞ്ചരിക്കുവാനുള്ള മാർഗ്ഗമായും ആത്മാവിനെ രഥിയായും ശരീരം, ഇന്ദ്രിയം, മനസ്സ് എന്നിവയോടുകൂടിയ ജീവാത്മാവിനെ ഭോക്താവായും ഇവിടെ വിഭാവനം ചെയ്തിരിക്കുന്നു. പ്രപഞ്ചത്തിന്റെയും ജീവാത്മാവിന്റെയും മധ്യവർത്തിയും ജ്ഞാനസാധനവുമായ അന്തഃകരണത്തിന്റെ വിഭിന്ന വൃത്തികളിലൂടെയാണ് ജീവാത്മാവിന് പ്രപഞ്ചാനുഭൂതിയുണ്ടാകുന്നത്. സിദ്ധസിദ്ധാന്തസംഗ്രഹം എന്ന കൃതിയിൽ ചൈതന്യം എന്ന ഒരു അവസ്ഥകൂടി അന്തഃകരണത്തിന് കല്പിതമായിട്ടുണ്ട്. അപ്പോൾ ആ പക്ഷത്തിൽ അന്തഃകരണം വൃത്തിഭേദമനുസരിച്ച് അഞ്ചാണ്. വിവേകം, വൈരാഗ്യം, ജ്ഞാനം, പ്രശാന്തി, ക്ഷമ എന്നിവ ബുദ്ധിയുടേയും; മാനം, മമത, സുഖം, ദുഃഖം, മോഹം എന്നിവ അഹങ്കാരത്തിന്റേയും; സങ്കല്പം, വികല്പം, ജഡത, മൂർഛ, മനനം എന്നിവ മനസ്സിന്റേയും; മതി, ധൃതി, സംസ്മൃതി, ഉത്കൃതി, സ്വീകൃതി എന്നിവ ചിത്തത്തിന്റേയും വിമർശം, ഹർഷം, ധൈര്യം ചിന്തനം, നിസ്പൃഹത എന്നിവ ചൈതന്യത്തിന്റെയും ധർമങ്ങളാണ് എന്നത്രെ അവിടത്തെ നിഗമനം.

മനസാക്ഷി, ഹൃദയം, ആത്മാവ്, മനസ്സ് എന്നീ അർഥങ്ങളിലും അന്തഃകരണപദം സാഹിത്യത്തിൽ പ്രയോഗിച്ചുവരുന്നു.

## പുറംകണ്ണികൾ
*http://www.swami-krishnananda.org/disc/disc_60.html Kathopanishad: The Science of the Inner Life
മോഷണം

**മോഷണം** അഥവാ** കളവ്** ഒരു ക്രിമിനൽ കുറ്റമാണ്. സ്വന്തം ഉടമസ്ഥതതയിലല്ലാത്ത അന്യന്റെ പണമോ വസ്തുവകകളോ അയാളുടെ സമ്മതമോ അനുവാദമോ ഇല്ലാതെ അപഹരിക്കുന്നതാണ് മോഷണം. മോഷണം നടത്തിയ ആളെ മോഷ്ടാവ് എന്നോ കള്ളൻ എന്നോ വിളിക്കുന്നു.

വർഗ്ഗം:കുറ്റകൃത്യങ്ങൾ
സെന്റ്‌ ബേസിൽ കത്തീഡ്രൽ

thumb|Sant Vasily cathedral in Moscow

റഷ്യയിലെ ചരിത്രപ്രസിദ്ധമായ ചുവന്ന ചത്വരത്തിൽ സ്ഥിതിചെയ്യുന്ന **സെന്റ്‌ ബേസിൽ കത്തിഡ്രൽ**. 1438-1552 കാലഘട്ടത്തിൽ വോൾഗ-ബൾഗെറിയൻ അധിനിവേശത്തിൽ നിന്ന് റഷ്യയിലെ കസാൻ ഖനാറ്റെ തിരിച്ചുപിടിച്ചതിന്റെ സ്മരണക്ക് സാർ ചക്രവർത്തിമാരിൽ പ്രസിദ്ധനായ ഇവാൻ -IV ൻറെ നേതൃത്വത്തിലാണ് ഈ ദേവാലയം പൂർത്തികരിക്കുന്നത്. 1555-61 കളിലായിരുന്നു ദേവാലയത്തിൻറെ നിർമ്മാണം നടന്നത്.

റഷ്യയിലെ പ്രശസ്തമായ റെഡ്‌ സ്ക്വയർ പട്ടണത്തിൻറെ തെക്ക്‌കിഴക്കായാണ് ഈ ദേവാലയം സ്ഥിതിചെയ്യുന്നത്.ഇതിനടുത്ത് റഷ്യൻ പ്രസിഡന്റ്ൻറെ വസതിയായ ക്രംലിൻ കൊട്ടാരവുമുണ്ട്. കൊത്തുപണികൾ കൊണ്ടും വർണ്ണങ്ങൾകൊണ്ടും മനോഹരമായ മുകുടങ്ങളാൽ നിർമ്മിക്കപ്പെട്ട കത്തിഡ്രൽൻറെ ശിൽപ്പി പോസ്തെനിക് യാകോവ് ലെവ് ആയിരുന്നു. ഒൻപത് ചപ്പലുകൾ ചേർന്നതാണ് ഈ ദേവാലയം. ഓരോ ചാപ്പലിന് മുകളിലും ഉള്ളിയുടെ ആകൃതിയുള്ള മുകുടങ്ങൾ കാണാം.
## അവലംബം

thumb|Red Square, Blaeu Atlas 1613

വർഗ്ഗം:ക്രിസ്ത്യൻ പള്ളികൾ
വർഗ്ഗം:റഷ്യ
ഉത്കണ്ടകം

ഒരു ഔഷധസസ്യയിനമാണ് **ഉത്കണ്ഠകം** (ശാസ്ത്രീയ നാമം: *Echinops echinatus*). സംസ്കൃതത്തിൽ ഉത്കണ്ഠകം, കണ്ടഫല: എന്നൊക്കെ അറിയപ്പെടുന്നു. ഇംഗ്ലീഷിൽ **Indian Globe Thistle** എന്നും പറയുന്നു. 
കേരളത്തിൽ മറയൂരിൽ തമിഴ്നാടിനോടു ചേർന്നു വനത്തിൽ കാണുന്നു.
## രൂപവിവരണം
അര മീറ്റർ ഉയരം വരെ വരും. പൂങ്കുല ഗോളാകൃതിയിലാണ്.

## രസാദി ഗുണങ്ങൾ
*രസം  :  തിക്തം, കഷായം 
*ഗുണം  :  തീക്ഷ്ണം
*വീര്യം :  ഉഷ്ണം
*വിപാകം  :  കടു
## ഔഷധയോഗ്യമായ ഭാഗങ്ങൾ
വേര്
## ഔഷധ ഗുണം
പ്രസവ ബുദ്ധിമുട്ടുകൾ കുറയ്ക്കുന്നു. ലൈംഗികശേഷി കൂട്ടുന്നു. കഫ വാത രോഗങ്ങൾ ശമിപ്പിക്കുന്നു.
## ചിത്രശാല
## അവലംബം
*ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
അന്തഃക്ഷേപിണി

ആന്തരദഹനയന്ത്രത്തിന്റെ (Internal Combustion Engine) സിലിണ്ടറിനകത്ത് ഇന്ധനം (fuel) നിറയ്ക്കാൻ ഉപയോഗിക്കുന്ന ഉപകരണമാണ് **അന്തഃക്ഷേപിണി**. ബോയിലറിനകത്തേക്ക് വെളളം പമ്പു ചെയ്യാനുപയോഗിക്കുന്ന ഒരുതരം ഉപകരണത്തിനും അന്തഃക്ഷേപിണി എന്നു പറയും.

ഡീസൽ എഞ്ചിനുകളിൽ ശരിയായ ഇന്ധന ദഹനത്തിന് ഇന്ധനം കണീകൃതാവസ്ഥ(atomized form)യിൽ ദഹന-അറ (combustion chamber)യിൽ പ്രവേശിക്കണം. അന്തഃക്ഷേപിണിയിലെ സിലിണ്ടറിനുള്ളിൽ പ്രവർത്തിക്കുന്ന ഒരു പ്ലഞ്ചർ. സിലിണ്ടറിൽ പ്രവേശിക്കുന്ന ഇന്ധനത്തെ പ്ലഞ്ചർ കണീകരണനോസിലി(atomizing nozzle)ൽ കൂടി ദഹന അറയിലേക്കു തള്ളുന്നു. ദഹന-അറയിലുള്ള സമ്മർദിതവായുവിലേക്ക് ദ്രവ-ഇന്ധനം ബലമായി പ്രവേശിക്കുമ്പോൾ ഇന്ധനം കണീകൃതമായിത്തീരുന്നു. പ്ലഞ്ചറിനു പകരം ചിലപ്പോൾ സമ്മർദിതവായുവും ഉപയോഗിക്കാറുണ്ട്.

ബോയിലറിലേക്ക് വെള്ളം പമ്പുചെയ്യാൻ ഉപയോഗിക്കുന്ന അന്തഃക്ഷേപിണി അതിവേഗതയിലുള്ള നീരാവിധാര(steam jet)യിലെ ഗതികോർജം (Kinetic energy) ഉപയോഗപ്പെടുത്തിയാണ് പ്രവർത്തിക്കുന്നത്. ഒരു അഭിസാരിനോസിലി(converging nozzle)ൽ കൂടി കടന്നു വികസിക്കുമ്പോൾ നീരാവിയുടെ വേഗം പെട്ടെന്നു വർധിക്കുന്നു. ഈ നീരാവി മിശ്രണ കോണി(mixing cone)ൽ വച്ച് തണുത്ത ജലവുമായി ചേരുമ്പോൾ തണുക്കുകയും അതിലെ സംവേഗം (momentum) വെള്ളത്തിലേക്ക് പകരുകയും ചെയ്യുന്നു. അവിടെനിന്നും അതിവേഗത്തിൽ വെള്ളവും നീരാവിയും ഒരു അഭിസാരി-അപസാരിനോസിലി(convergent-divergent nozzle)ൽ കൂടി കടന്നുപോകുമ്പോൾ അതിലെ ഗതികോർജം മർദ-ഊർജ്ജം (pressure energy) ആയി പരിണമിക്കുകയും അങ്ങനെ വെള്ളം പമ്പു ചെയ്യപ്പെടുകയും ചെയ്യുന്നു.

## അവലംബം

## പുറംകണ്ണികൾ
*http://www.fuelinjectorsoutlet.com/ 
*http://www.google.co.in/search?q=injector&hl=en&client=firefox-a&hs=nJc&rls=org.mozilla:en-US:official&prmd=ivnsl&tbm=isch&tbo=u&source=univ&sa=X&ei=80o5Tu6dPIjqrAfToJUN&ved=0CFcQsAQ&biw=1024&bih=574 Images for injector

വർഗ്ഗം:യാന്ത്രികം
അമാനിറ്റ ഫല്ലോയിഡസ്

വടക്കൻ ഉത്തരാർദ്ധഗോളത്തിലെ ചതുപ്പ്കളിലും കാടുകളിലും മുളച്ചു നിൽക്കുന്ന അമാനിറ്റ ഫല്ലോയിഡസ് എന്ന ഈ കൂണിൽ 5 മില്ലിഗ്രാം വിഷമാണ് അടങ്ങിയിട്ടുള്ളത്.അതായത് അരകപ്പ് (30gm) കൂൺ മതി ഒരു മനുഷ്യനെ കൊല്ലാൻ.ഈ സ്വഭാവം കൊണ്ടുതന്നെ അമാനിറ്റ ഫല്ലോയിഡസിനെ ഡത്ത് ക്യാപ്പ് (മരണ തൊപ്പി ) എന്നാണ് വിളിക്കുന്നത്‌. ആൽഫ അമാനീറ്റിൻ, ഫല്ലോയിഡിൻ എന്നിവയാണ് ഈ കൂണിൽ അടങ്ങിയിട്ടുള്ള വിഷവസ്തുക്കൾ.

20-നൂറ്റാണ്ടിൻറെ തുടക്കത്തിൽ ചാൾസ് ഹോർട്ടൻ വെക് എന്ന ഗവേഷകനാണ് വടക്കേ അമേരിക്കയിൽ ഈ കൂണിനെ തിരിച്ചറിഞ്ഞതു.വ്യാപകമായി വളരാനുള്ള ശേഷി വളരെ കൂടുതലുള്ള വർഗമാണിവ. ഇതിലുള്ള ആൽഫ അമിനിറ്റിൽ എന്ന പദാർത്ഥമാണ് അപകടകാരി. 1941-ൽ മ്യുനിച്ച് സർവ്വകലാശാലയിലെ ഹേയിൻറിച്ച്,വെയിൽസ്‌,റുഡോൾഫ്‌ ഹാലർമേയർ എന്നിവരാണ് ഈ വിഷപദാർത്ഥങ്ങളെ ആദ്യമായി വേർതിരിച്ചത്.

## പുറത്തേക്കുള്ള കണ്ണികൾ

*UK Telegraph Newspaper (Sept 2008) - One woman dead, another critically ill after eating Death Cap fungi
* AmericanMushrooms.com - The Death Cap Mushroom ''Amanita phalloides''
* ''Amanita phalloides'': the death cap
* ''Amanita phalloides'': Invasion of the Death Cap
* Key to species of ''Amanita'' Section ''Phalloidieae'' from North and Central America - ''Amanita'' studies website
* California Fungi—Amanita phalloides
* Death cap in Australia - ANBG website
* On the Trail of the Death Cap Mushroom from American National Public Radio
* 

വർഗ്ഗം:കൂണുകൾ
അനൗഷെ അൻസാരി

ഒരു ഇറാനിയൻ-അമേരിക്കൻ എഞ്ജിനീയറും പ്രോഡിയ സിസ്റ്റംസിന്റെ സഹസ്ഥാപകയും ചെയർവുമണുമാണ് **അനൗഷെ അൻസാരി** (; née **Raissyan**;) 1966 സെപ്റ്റംബർ 12ന് ഇറാനിലെ മഷ്ഹാദിൽ ജനിച്ച അനൗഷെ ലോകത്തിലെ ആദ്യത്തെ വനിതാ ബഹിരാകാശ വിനോദ സഞ്ചാരി, ബഹിരാകാശത്തെത്തിയ ആദ്യത്തെ മുസ്ലിം വനിത, ആദ്യ ഇറാൻ വംശജ എന്നീ ബഹുമതികൾ സ്വന്തമാക്കി. 1984-ൽ അമേരിക്കയിൽ എത്തുകയും കമ്പ്യൂട്ടർ സയൻസ്, ഇലക്ട്രിക്കൽ എഞ്ചിനീയറിംഗ് എന്നീ മേഖലയിൽ ഉന്നത ബിരുദം നേടുകയും ചെയ്തു. തുടർന്ന് MIC എന്ന കമ്പനിയിൽ ജോലി ചെയ്യുകയും ഭർത്താവ് അൻസാരിയുമായി ചേർന്ന് വൻകിട വ്യവസായികളുടെ നിരയിൽ എത്തുകയും ചെയ്തു.

2006 സെപ്റ്റംബർ 18-ന് കസാക്കിസ്ഥാനിൽ ബൈക്കനൂർ വിക്ഷേപണ കേന്ദ്രത്തിൽ നിന്നും റഷ്യയുടെ സൊയൂസ് വാഹനത്തിൽ മറ്റു രണ്ടു സഞ്ചാരികളോട് ഒപ്പം ബഹിരാകാശത്തെക്ക് യാത്ര തിരിച്ചു. അവിടെ 10 മണിക്കൂർ ചിലവഴിച്ചു.

## അവലംബം


## പുറത്തേയ്ക്കുള്ള കണ്ണികൾ

* Personal website 
* Anousheh Ansari Space Blog 
* Space Explorer, Anousheh's space album on Flickr
* Spacefacts biography of Anousheh Ansari
* Space Tourists, a documentary film from Christian Frei with Anousheh Ansari
* Entrepreneurial Heroes  - podcast interview with NCWIT

വർഗ്ഗം:1966-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:ഇറാനിയൻ ബിസിനസുകാർ
വർഗ്ഗം:ബഹിരാകാശ വിനോദസഞ്ചാരികൾ
തട്ട (പലഹാരം)

thumb|right|300px| തട്ട എന്ന പലഹാരം.
ഒരു പലഹാരം ആണ് **തട്ട**. അരിപ്പൊടി, കടലമാവ് , മുളകുപൊടി, എള്ള്, വെണ്ണ, കുരുമുളകുപൊടി തുടങ്ങിയവയാണ് ചേരുവകൾ. ഒരു എണ്ണപലഹാരം കൂടിയാണിത്. തമിഴ്നാട്ടിൽ പ്രചാരത്തിലുള്ള ഒരു പലഹാരമാണിത്. കേരളത്തിൽ അധികം പ്രചാരമില്ല. ഈ പലഹാരം **തട്ട മുറുക്ക്** എന്നും അറിയപ്പെടുന്നു. 

## ഉണ്ടാക്കുന്ന വിധം
പൊടികളെല്ലാം വെള്ളം ചേർത്ത് കുഴച്ച് അല്പ നേരം വയ്ക്കുന്നു. പിന്നീട് പപ്പടവട്ടത്തിൽ അല്പം കനത്തിൽ പരത്തി എണ്ണയിൽ പൊരിച്ചെടുക്കുന്നു. കറിവേപ്പില തുടങ്ങിയവ ചേർത്താൽ കൂടുതൽ സ്വാദുണ്ടാകും

## അവലംബം


വർഗ്ഗം:പലഹാരങ്ങൾ
മേക്കോങ്ങ് ജയന്റ് ക്യാറ്റ്‌ ഫിഷ്‌

ഷാർക്ക് ക്യാറ്റ്‌ഫിഷ്‌ കുടുംബത്തിൽപ്പെടുന്ന ഈ മത്സ്യത്തിൻറെ ശാസ്ത്രനാമം പാൻജാസിയാനോഡൽ ജിഗോസ് എന്നാണ്. ഏതാണ്ട് 3 മീറ്റർ നീളവും 150-200 കിലോഗ്രാം തുക്കവും മേക്കോങ്ങ് മീനുകൾക്കുണ്ട്.കടുത്ത വംശനാശഭീഷണി നേരിടേണ്ടി വരുന്ന ഈ മീനുകൾ ഇപ്പോൾ ഐ.യു.സി.എൻ. ന്റെ (IUCN) ചുവന്ന പട്ടികയിലാണ് ഉൾപ്പെടുത്തിയിരിക്കുന്നത്. മേക്കോങ്ങ്  വമ്പന്മാരെ സംരക്ഷിക്കുന്നതിന് വേണ്ടി തായ്‌ലാന്റ്,ലവോസ്,കംബോഡിയ എന്നീ രാജ്യങ്ങൾ  മേക്കോങ്ങ്നെ പിടിക്കുന്നത്‌ നിരോധിച്ചിരിക്കുകയാണ്. 

## പുറത്തേക്കുള്ള കണ്ണികൾ
*Photographs of sport fishers with their catch 
*Photo in National Geographic of a large specimen

## അവലംബം
ശിരോവസ്ത്രം

തലമറയ്ക്കുന്ന വസ്ത്രത്തിനെയാണ് **ശിരോവസ്ത്രം** എന്നു പറയുക. പല സമൂഹങ്ങളിലും നാട്ടാചാരത്തിന്റെയും സംസ്കാരത്തിന്റെയും മതവിശ്വാസത്തിന്റെയും ഭാഗമായി തലമറയ്ക്കുന്നു. ഇസ്‌ലാമിൽ സ്ത്രീകൾക്ക് തലമറയ്ക്കൽ നിർബന്ധമാണ്. 'മഫ്ത' എന്നാണ് ഈ വസ്ത്രത്തിന് പറയുന്ന പേര്. *മക്കന*, *തട്ടം* എന്നിവ കേരളത്തിലെ മുസ്‌ലിം സ്ത്രീകളുടെ സാംസ്കാരിക അടയാളമായി ഗണിക്കപ്പെടുന്നു. മത ചിഹ്നമായി മുസ്‌ലിം സ്ത്രീകളിലാണ് ശിരോവസ്ത്രം വ്യാപകമെങ്കിലും ജൂത -ക്രൈസ്തവ മതങ്ങളിലും ശിരോവസ്ത്രം നിർദ്ദേശിക്കപ്പെടുന്നുണ്ട്. മധ്യകാല യൂറോപ്പിൽ വിവാഹിതരായ സ്ത്രീകളുടെ അടയാളമായി ശിരോവസ്ത്രം ഉപയോഗിച്ചിരുന്നു. യൂറോപ്പിലെ ചില ക്രൈസ്തവ വിഭാഗങ്ങൾ ഇപ്പോഴും ശിരോവസ്ത്രമുപയോഗിക്കുന്നുണ്ട്. ക്രൈസ്തവ സന്ന്യാസിനീ സമൂഹങ്ങളിൽ മിക്കവയുടെയും ഔദ്യോഗിക വേഷക്രമത്തിൽ ശിരോവസ്ത്രവും ഉൾപ്പെടുന്നു. ചില രാജ്യങ്ങളിൽ വേഷവിധാനത്തിന്റെ ഭാഗമായി പുരുഷൻമാരും ശിരോവസ്ത്രം  ധരിക്കാറുണ്ട്. അറബ് രാജ്യങ്ങളിലെ പുരുഷന്മാരുടെ പരമ്പരാഗത വേഷവിധാനം ഇതിനൊരു ഉദാഹരണമാണ്. സിക്ക് മതക്കാരിൽ പുരുഷന്മാർക്കും ശിരോവസ്ത്രധാരണം കർശനമാണ്. ശിരോവസ്ത്രധാരണത്തിൽ ചില യൂറോപ്യൻ രാജ്യങ്ങൾ ഏർപ്പെടുത്തിയ നിയന്ത്രണങ്ങൾ അന്താരാഷ്ടതലത്തിൽ വിവാദങ്ങളായിട്ടുണ്ട്. ഇന്ത്യയിലും ചില വിദ്യാലയങ്ങളിൽ ശിരോവസ്ത്രധാരണത്തിന്റെ പേരിൽ വിവാദങ്ങൾ നിലനിൽക്കുന്നുണ്ട്. 

## മതഗ്രന്ഥങ്ങളിലെ പരാമർശങ്ങൾ
### ഖുർആനിൽ

സദാചാരമര്യാദയായിട്ടും അതുവഴി അവരുടെ വ്യക്തിത്വം ഉയർത്തിപ്പിടിക്കാനും ശല്യപ്പെടുത്തലുകളിൽ നിന്ന് രക്ഷയായിട്ടുമാണ് ഖുർആൻ സത്രീകളോട് വസ്ത്രവിധാനത്തിൽ ശ്രദ്ധപുലർത്തണമെന്നാവശ്യപ്പെടുന്നത്. ഇസ്‌ലാമിന്റെ സാങ്കേതികഭാഷയിൽ സ്ത്രീകളുടെ ഇസ്‌ലാമികവേഷത്തെ ഹിജാബ് എന്ന് പറയുന്നു.

### ബൈബിളിൽ
പ്രാർത്ഥനാ വേളകളിൽ സ്ത്രീകൾ ശിരോവസ്ത്രം ധരിക്കണമെന്ന് പൗലോസ് അപ്പസ്തോലൻ തന്റെ ലേഖനങ്ങളിൽ ശക്തമായ നിർദ്ദേശം നൽകുന്നുണ്ട്. അതേ സമയം, പുരുഷന്മാർ ശിരോവസ്ത്രം ധരിച്ചുകൊണ്ട് പ്രാർത്ഥിക്കുന്നതിനെ അദ്ദേഹം വിലക്കുകയും ചെയ്യുന്നു. 

## അവലംബം

## ചിത്രസഞ്ചയം


File:Paula_Ramos.jpg| ഒരു ക്രിസ്ത്യൻ സന്ന്യാസിനി
File:Young muslim woman in the Thar desert near Jaisalmer, India.jpg| രാജസ്ഥാനി യുവതി
File:Persian Girl.jpg|ഇറാനിയൻ വനിത
File:Mannequin head with black headscarf.jpg| ശിരോവസ്ത്ര ശില്പം
File:Tuerkfrauen.jpg|തുർക്കി വനിതകൾ
File:ArafatEconomicForum.jpg|യാസർ അറഫാത്ത്
File:Mother Teresa.jpg|മദർ തെരേസ
File:Fahd bin Abdul Aziz.jpg|ഫഹദ് രാജാവ്
File:Manmohansingh04052007.jpg|മൻമോഹൻ സിങ്
File:PratibhaIndia.jpg|പ്രതിഭാ പാട്ടീൽ
File:Kamala das.jpg|കമലാ സുറയ്യ
File:Wangari Maathai portrait by Martin Rowe.jpg|വങ്കാരി മഥായ്
File:Nordiske Mediedager 2010 - NMD 2010 (4586424728) (cropped).jpg|യിവോൺ റിഡ്ലി 


വർഗ്ഗം:വസ്ത്രധാരണം
ഡിലോങ്ങ്‌

ക്രിറ്റേഷ്യസ്‌ കാലത്തിന്റെ തുടക്കത്തിൽ ജീവിച്ചിരുന്ന തെറാപ്പോഡ വിഭാഗത്തിൽ പെട്ട ഒരു ദിനോസറാണ് **ഡിലോങ്ങ്‌**.  താരതമ്യേന വലിപ്പം കുറഞ്ഞ ഈ ദിനോസറുകൾ, റ്റിറാനോസോറിഡ് ജനുസിലാണ് പെടുന്നത്.   ഇവ ഏകദേശം 130 ദശ ലക്ഷം കൊല്ലങ്ങൾക്ക് മുൻപ് ചൈനയിൽ ആണ് ജീവിച്ചിരുന്നത് .

## പേര്
ഇവയുടെ പേര് വരുന്നത് ചൈനീസ് ഭാഷയിലെ രണ്ടു വാക്കുകളിൽ നിന്നും ആണ്.  ഡി (帝) അർഥം ചക്രവർത്തി , ലോങ്ങ്‌ (龙/龍) അർഥം വ്യാളി. ഡി (帝)  എന്ന പദം ഇവക്ക് റ്റിറാനോസോറിഡ് ദിനോസർകളുടെ രാജാവ്‌ എന്നു വിശേഷിപ്പിക്കപ്പെടുന്നു റ്റിറാനോസോറസ് റെക്സുമായുള്ള ബന്ധം സൂചിപ്പിക്കുന്നു.  'സോറസ്' എന്ന പദത്തിനു സമാനമായ ഒരു ചൈനീസ് വാക്കാണ്‌ 'ലോങ്ങ്‌' .

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:മാംസഭോജികളായ ദിനോസറുകൾ
വർഗ്ഗം:ചൈനീസ് വാക്കുകളുള്ള ലേഖനങ്ങൾ
വർഗ്ഗം:ഏഷ്യൻ ദിനോസറുകൾ